text:
Kuligwisya Mimena ya baFalisi: Bufalisi Muli Ndiswe Toonse
"BuFalisi." Eeli bbala kufumbwa mbolyamvwidwa buyo livwundausya kucimwa akataa basicikolo ba Bbaibbele abana Kristu. Yahushua, awalo mu Cizuminano Cipya coonse, wakaswaanganya kutonkaikwa ziindi zinjaanji kwiinda nkamu iili yoonse akataa bantu. Nkaambo nzi? Ninzi cilaakati kakuzwangana ooku? Hena inga akataa bana Kristu baluulwa mazubaano inga kabalaa mulandu wa Bufalisi mumyoyo yabo?
Eelyo notuyeeyela ba Falisi kuti mbantu bansiku ncobeni bakali kukkala mucisi ca Isilayeli, masimpe ngakuti Bufalisi nkobucili akati kesu alimwi bucuujisi kucumbana abantu bateendelani ambubo. Mubwini, bufalisi buladima mumyoyo yabantu banjaanji aabo batobela Yahushua. Muya wa Bufalisi tuulekeli buyo amyaka yakucembaala kwamuntu, nokuba kuti kali mwaalumi nokuba mukaintu, bakubusi abapati, nanka mulimo ngwabeleka muntu; bulakonzya kujanwa mumyoyo yabaalumi ayabakaintu mbweenya buyo. Kunyina muntu naba ni, nokuba kuti ulaa cuuno canguzu zili buti, uukonzya kweeleba kusungilizya kusofweede kwabufalisi.
Hena webo uli mu Falisi? Swebo twakukulwaizya kuti utontomane ukkale ansi akupaila, kumwi kolisinsa kwiinda mutwaambo ootu tulaansi aawa.1 Mukulibambila kwesu kukuboola Kwabili kwa Yahushua, ncintu ciyandika kuti lyoonse abuzuba katulisinsa akulangaula mumyoyo yesu, muzilengwa aziyanza zyesu, mumilimo yesu, mumizeezo yesu, muziimo zyamyoyo yesu iili kunembo lyamumuni ookwa Yahuwah. Lyoonse tweelede kulilingula mukutandila bululami, kutegwa tukakonzye, kwiinda muluzyalo lwa Taata, kujanwa katutakwe mulandu mubuzuba bupati buya.
Mpoonya Yahushua wakati kuli mbabo, Amucenjele akulangisya kuti mutalijani akataa mimena yaba Falisi aba Sadyusi. (Mateyo 16:6)
Mimena misyoonto buyo ilakonzya kufutumusya cilwi coonse. (BaGalatiya 5:9)
Ziimo zili Makumi Osanwe zyamu Falisi
(1) Mu Falisi ulalipeekezya mukuzyibana abantu balaa mpuwo, pele takwe mwini nalaa cilongwe cakwe cakweendelana a Yahuwah. Yahuwah ulatuvwuna katuli omwe omwe lwakwe. Kunyina muntu uyookonzya kufutulwa nkaambo kakuti mulongwenyina amuntu wabulemu pe. Hena webo ulalitukumuna mubweenzinyoko amuntu umwi? Hena webo ubelesya cilongwe cako abazyali bako, mukaako, mweenzinyoko, mwiyi wako, naa mweembezi wako kuti bakweendelezye mumuzeezo, mulusyomo, muzintu nzyosyoma aziyanza zyako, kwiinda kuti webo ulisanyangwide Mangwalo lwako omwini kuti wiiye cintu cili masimpe?
Alimwi mutani kuyeeyi mumizeezo yenu kuti, Swebo Abrahamu ngo Taata wesu : nkaambo ndimwaambila masimpe sunu kuti, Yahuwah ulakonzya kubamba mabwe woonse aaya kuti abe bana bokwa Abrahamu. (Mateyo 3:9)
(2) Mu Falisi ulalidunda mubululami bwaantangalala, pele tabikkili maanu kulisalazya kwabululami ncobeni, ooko kusalala kuzyila mukati kamoyo wakwe. Tulatambwa kuti tutandile bululami bwamasimpe oobo buzyila kuzwa kukukkala buumi bwesu kabweendelana aTaata Yahuwah. Kakwiina eeco, swebo "kunyina pe anotuyoonjila mubulelo bwa kujulu." Hena webo uyandaula bululami bwamasimpe buzyila mukati? Hena webo ulaa bukali, luunyaunya, munyono, bulyato abuunyu, azimwi zizwa mumoyo? Bululami bwamasimpe nciimo ca moyo wamuntu. "Kobasalazya moyo wako nkaambo muli nguwo momuzwa tulonga twabuumi.” (Tusimpi 4:23) "Balelekwa aabo basalala mumyoyo, Nkaambo bayoomubona Yahuwah." (Mateyo 5:8)
Nkaambo Ime ndimwaambila ncobeni nywebo kuti, Pele buyo kuti bululami bwenu kabwiinda abululami bwabalembi aba Falisi, inywe kunyina pe nomuyoonjila mubulelo bwakujulu. (Mateyo 5:20)
(3) Mu Falisi talisanganyi akataa bantu batasandukide. Yahushua, muzintu zyoonse nzyaakacita, wakali mulongwenyina abasimilandu. "Aabo balaa buumi buli kabotu, kunyina pe nobayanda musilisi, pele mbabaabo baciswa: Ime nsyeekaboolela kwiita baluleme, pele ndakaboolela babisyi kuti beempwe.” (Maako 2:17) Mbuli batobeli bokwa Yahushua, swebo tweelede kusoleka kuba mbuli Nguwe muzintu zyoonse. Mbubuti mbonga webo wakonzya kusikila baabo basweekede kuti aabo bali munsi lyako mbabaabo basandukide kale? Kuti webo wakaka kusangana abasimilandu, webo uli mu Falisi.
Alimwi eelyo Bafalisi nibaabona cintu eeci, bakati kuli basikwiiya bakwe, Nkaambo nzi Simalelo wenu ncalya antoomwe abasimutelo abantu balaa zibi? (Mateyo 9:11)
Lino eelyo Mufalisi ooyo wakamutambide Yahushua naakabona boobo, wakalyaambauzya mumoyo wakwe kaamba kuti: “ Ooyu muntu naali musinsimi ncobeni, naazyiba kuti nguni alimwi ambwabede mukaintu ooyu uumuguma: nkaambo ngusizibi.” (Luuka 7:39)
(4) Mufalisi muntu uulitukumuna. Walo ulalidunda mukuliimya kwakwe akuliyanda muciimo caantangalala.
Mpoonya basikwiiya ba Johane bakaboola kulinguwe akumubuzya kuti: “Ino nkaambo nzi swebo aba Falisi ncotulaliimya kulya, pele basikwiiya bako tabaliimyi?” (Mateyo 9:14)
(5) Mufalisi ufubaazya bamwi mukulubizya asyoonto buyo. Walo ugaminina tuntu tutakwaa makani akusiya ceeco ciinda kulema kumbali.
Pele nobakabona boobo, ba Falisi bakamwaambila kuti: “Bona! Basikwiiya bako bacita citazumizyidwe mubuzuba bwa Nsabata.” (Mateyo 12:2)
(6) Mufalisi muntu uutongomene abwaamba milawo akusiila anze kuyanda kwa Yahuwah ooko kwakayubununwa.
Naakazwa kubusena oobo, wakaunka mucikombelo cabo kusinagogwe: ooko kwakali mwaalumi wakapuutide janza. Aboobo kutegwa bamujanine kaambo, bakamubuzya kuti, “Sena cilizumizyidwe kuponya mumazuba aa Nsabata?” Wakabaingula kuti: “Nguni akati kanu uunga kajisi mbelele yomwe, eelyo kuti naa yawida mumulindi mu Nsabata uutakonzyi kwiijata akwiigusya? Aboobo, muntu ulayandika kapati kwiinda mbelele. Nkokuti cilizumizyidwe kucita cintu cibotu mumazuba aa Nsabata.” Mpoonya wakaambila mwaalumi ooyo kuti: “Kovwungulula janza lyako.” Eelyo wakalivwungulula, alimwi lyakaba kabotu mbuli lyeenzinyina. Pele ba Falisi bakazwa anze akuyoopangana kumupingilila kutegwa bamujaye. Pele eelyo Yahushua naakazyiba boobu, wakazwa ooko. Alimwi bantu banji bakamutobela, eelyo wakabaponya boonse; Alimwi wakalomya kubalailila kuti batamuzyibyi kubantu, (Mateyo 12:9-16)
(7) Mufalisi muntu uulaa munyono akucimwa. Hena webo lyoonse ulangila kuleleka bamwi? . . . naa webo zimwi ziindi ulacimwa abantu bamwi? Munyono akucimwa nzyezintu zili mubupaizi mbwaakatalisya Kkaini.
Mpoonya Bafalisi bakazwida anze, bakapangana kumupingilila, akujana nzila mbobakonzya kumujaya. (Mateyo 12:14)
(8) Mufalisi muntu uutamikizya alimwi uulangila zintu zibyaabi mubantunyina. Hena webo lyoonse ulangila zintu zibontu mumuntu naba ni? … naa lyoonse ubwene buyo aanga boonse bantu mbabyaabi?
(9) Mufalisi muntu uutalijati kumulomo. Walo talelemi kwaamba nzintu zisampaula bantu basyomeka bokwa Yahuwah, nokuba kutonkela zintu zibotu nzyobacita kuli sinkondoma.
Pele nobakamvwa boobu, ba Falisi bakaamba kuti: “Muntu ooyu utanda madaimona kwiinda munguzu zya Belezebube, mweendelezi wamadaimona.” (Mateyo 12:24)
(10) Mufalisi muntu uusiila anze milimo yakubamba mukwasyi wakwe kaamba kuti ucita mulimo wabupaizi.
Mpoonya kwakaboola kuli Yahushua balembi aBafalisi, aabo bakali bamu Jelusalema, kabaamba kuti, Nkaambo nzi basikwiiya bako ncobasotoka tunsiyansiya twabasikale besu? Nkaambo balalya kabatasambide mumaanza eelyo nobalya cinkwa. Pele walo wakabaingula kuti, Nkaambo nzi nywebo ncomutyolela mulawo ookwa Yahuwah kwiinda muzilengwa zyenu? Nkaambo Yahuwah wakalailila kwaamba kuti Lemeka uso abanyoko: alimwi, Ooyo uutukila bawisi abanyina, weelede kufwa. Pele nywebo mwaamba kuti, Kufumbwa ncejisi cikonzya kumugwasya kubaa mpindu, ncipego caabidwe kuzwa kuli Leza. Aboobo, mwapa kuti ijwi lya Yahuwah libule bulemu nkaambo katunsiyansiya twanu. (Mateyo 15:1-6)
Pele kuti umwi wanu kaalilwa kubamba kabotu mukwasyi wakwe, kapati aabo bakkede muŋanda yakwe, nkokuti ooyo wakaka lusyomo, alimwi ulainda kusofwaala kwiinda muntu uutakwe lusyomyo. (1 Timoteo 5:8)
(11) A Hena kuliyanda ncecikupa kuti koide kunyemanyema? Luyando talubikkilili twaambo tunyemya tutakwe makani. (1 Bakolinto. 13:5)
Nkabela basikwiiya bakwe bakaboola kuli Nguwe, akumwambila kuti, Hena ulizyi kuli Bafalisi wabakalazya na? Pele walo wakavwiila kuti, Kufumbwa cisamu, eeco Taata wakuju ncaatakasyanga, ciyoodadulwa akuzyulilwa limwi. (Mateyo 15:12-13)
(12) Mufalisi muntu woofweede mumoza.
Amubaleke. Mboofu basolweda boofunyina. Aboobo kuti muntu woofweede kasolweda moofunyina, boonse bobile inga bawida mudindi. (Mateyo 15:14)
(13) Mufalisi muntu uusumpula kulibonya kwaantangalala atalaa bumboni bwa Mangwalo. Walo usumpula zitondezyo zyaantangalala kuti mbobumboni bwa bulemu bwakujulu, kuleka kusanyangula Mangwalo kuti ajane masimpe. Aabo basyoma nzyobabona ameso akumvwa amatwi aabo akuleka kuteela bumboni buli mu Mangwalo, bayoocengwa amaleele alweeno mbuli majiki ayoo aatikalibonye atalaa nyika mumazuba aamamanino aano.
Lino ba Falisi aba Sadyusi bakaboola kulinguwe, aboobo kutegwa bamusunke, bakamwaambila kuti abatondezye citondezyo cizwa kujulu. Mpoonya wakabaingula kuti: “[Nywebo nokwaba kumangolezya] mulizyibide kwaamba kuti, ‘Buyooca kabotu cifumo, nkaambo kujulu kwasubila,’ alimwi mafumofumo mulaamba kuti ‘Sunu kunooli mpeyo amvwula nkaambo kujulu kwasubila pele kuli makumbi aasiya.’ Inywe nobasikuupaupa ameso, mbuti mbomuzyi kupandulula mbokulibonya kujulu, pele tamukonzyi kupandulula zitondezyo yaciindi eezyi? Nywebo nozyalani libi lyamamambe liyandisya kupegwa citondezyo, pele kunyina citondezyo ncoliyoopegwa ccita buyo citondezyo ca Jona.”Mpoonya wakayaamuka wabasiya. (Mateyo 16:1-4)
(14) Mufalisi muntu uuyandisya kujanina bantu twaambo kwiinda mumajwi aabo.
Bafalisi bakaboola abalo kuli nguwe, kabamusunka, akwaamba kuti, Hena cili mumulawo kuti mwaalumi inga waleka mukaintu wakwe kufumbwa kaambo? (Mateyo 19:3)
Mpoonya bakasuuluka ba Falisi, akuyootalika kupangana mbobakonzya kumupingilila akumujanina mulandu mumajwi aakwe. . . . Pele Yahushua wakaliizyi kale mizeezo yabo iisofweede, alimwi wakati kuli mbabo, Nkaambo nzi nywebo ncomundisunka, inywe nobasikuupaupa ameso? (Mateyo 22:15, 18)
(15) Mufalisi muntu ulaa moyo muyumu nta mbuli bbwe.
Aaba bantu balaswenena munsi lyangu amilomo yabo, akunditembaula amilomo yabo; pele myoyo yabo ili kulaale andime. (Mateyo 15:8)
(16) Mufalisi takonzyi kukkomanina kukomba kwamasimpe akutembaula kwamasimpe.
Nkabela eelyo basilutwe babapaizi abalembi nobakabona zyintu zigambya nzyaakacita, alimwi abana bakali koompolola mutempele kuti: “Hosanna ku Mwana wa Davida!”, bakanyema akumwaambila kuti: “Sena webo ulibamvwide ncobaamba aaba?” Mpawo Yahushua wakabaambila kuti: “Inzya. Sena taakwe nomwakabala kuti: ‘Kuzwa mumilomo yabana baniini abavwanda webo wakalondola kuti bakutembaule’?” (Mateyo 21:15-16)
(17) Mufailisi muntu uuyiisya mulawo ookwa Yahuwah, pele takkali buumi bwakwe kweendelanya amulawo ooyo ngwayiisya.
Lino Yahushua wakaambila makamu aabantu abasikwiiya bakwe kuti: “Balembi aba Falisi balikkazyika acuuno ca Muusa. Aboobo, zyoonse zintu nzyobamwaambila, amuzicite akuzitobela, pele mutaciti kweelanya amicito yabo, nkaambo balaamba pele tabaciti. (Mateyo 23:1-3)
(18) Mufalisi muntu uukulika mikuli iilema atalaa bantunyina.
(19) Mufalisi ngusikuupaupa ameso. Ulaamba cintu ncataciti lwakwe miwni. Hena webo uliimpene abeenzinyoko “mubupaizi” bwako kwiinda mboimpene abeenzinyoko bacisangene muli zyanyika? Hena webo uyandisya kukkomanisya makamu aabantu? …naa webo ulyaabide kutobela Yahushua ciindi coonse, mumasena woonse nokuba akataa bantu boonse?
Nkaambo balaangilila mikuli iilema akuminya kubweza akwiibikka atalaa makkuko aabantu; pele balo lwabo tabayandi kuguma mukuli ooyo nokuba amunwe omwe wabo. (Mateyo 23:4)
(20) Mufalisi muntu uujisi maankamaanka akuyandisya kulumbaizyigwa abantu. Walo uyandisya kuzyiba ncobamuyeeyela bantu kwiinda ceeco ncamuyeeyela Yahuwah. Hena webo ulamatide kuziyanza zitali zya Bbaibbele nokuba kuleka kuteelela Yahuwah nkaambo uyandisya kuzyiba ncobakuyeeyela bantu bamwi? Hena uyandisya beenzinyoko, mukaako, bazyali bako, mwiyi wako, mbungano yabupaizi nkozulilwa ncobakuyeeyela kuleka ncayeeya Taata wako uuli Kujulu?
(21) Mufalisi muntu uuyeeya kuti kusetekene kweelede kulibonya antangalala. Hena webo uyandisya kubonwa zyakusama zyako? … naa webo ukkomanina kusama “muuya wakulikotamika akubomba moyo, ooyo uulibonya mubusyu bwa Yahuwah kuti ulaa muulo mupati"? (1 Petulo 3:4)
Pele milimo yoonse njobacita, baicitila kuti babonwe abantunyina: kabakomezya tukomo tujisi magwalo ntobasama muzikwabilizyo zyabo zyaacamba, alimwi bakomezya maaya aazikobela zyabo. (Mateyo 23:5)
(22) Mufalisi unyonokela zyuuno zyabweendelezi amasena aabulemu. Hena webo unyokela cuuno ca mweembezi, mwiyi, mukambausi, mupaizi, musololi, abamwi? Hena webo uyandisya kubonwa muzintu nzyocitila mulimo ookwa Yahuwah? Hena webo ukkomanina kubona zina lyako naa cifwanikiso cako kacili kumbele mumabbuku?
Balayandisya kukkala mumasena aabulemu aakkala balemekwa mumapobwe alimwi aazyuuno zyakumbele mumasinagogwe, Alimwi balayandisya kwaanzyigwa cabulemu kumisika akwiitwa abantu kuti Omwiyi, Omwiyi. (Mateyo 23:6-7)
(23) Mufalisi muntu uucengelela bacete. Eeci ncinyonyoono cipati mumeso aa Kujulu, nkaambo “ooyo uutundulula bacete usamampula Mulengi wakwe: pele ooyo uumulemeka ulaa nkumbu kubacete." (Tusimpi 14:31)
(24) Mufalisi muntu uuyandisya mipailo milamfu antangalala kutegwa amvwugwe abantu baswiilila nkwapaila.
“Maawe kulindinywe nobalembi aba Falisi, nobasikuupaupa ameso! Nkaambo munyonyoona maanda aa bamukabufu, alimwi mulalicengeezya kupaila mipailo milamfu; aboobo muyootambula kusinganyigwa kwiinda bupati. (Mateyo 23:14)
(25) Mufalisi muntu uusofwaazya bantunyina. Hena webo tozungaani, uliimvwi nji mukulyaaba kwako kuli Yahuwah akutandila bululami Bwakwe? ... naa webo isungilizya bamwi akubisya mizeezo yabo njobayeeyela ciimo cokwa Yahuwah kwiinda muciimo cako citakasaali nokuba kutontola?
(26) Mufalisi muntu uubaceengeezya bantu kuti bakazyalululwa eelyo nobataninga sanduka. Hena webo waambila bantu kuti baya Kujulu, kakuli balo tabaninga kweempwa? Swebo tweelede kukambauka mulumbe mbuubede woonse kuti katuyanda kusandula bantu mukasimpe ncobeni. Kuli zintu zyobile nzyotweelede kucita kutegwa tusanduke: (1) Kweempwa akucengulukila limwi kuzwa kucibi; (2) Kusyoma muli Yahushua amucituuzyo Cakwe. Kufumbwa buyo muntu naibaluka akuteela citobela kusotoka Mulawo ookwa Yahuwah, Milawo iili kkumi, weelede kusiila limwi cibi akulamatila Mufutuli. Aboobo, tweelede kupa bantu ciindi cibotu cakuti bateelele Mulawo ookwa Yahuwah kuti katuyanda kuti basanduke ncobeni. Bantu banji mazubaano balisweekede mukosolwedwa kuya kumulumbe uunyongene wamazubaano.)
“Maawe kulindinywe nobalembi aba Falisi, nobasikuupaupa ameso! Nkaambo muleenda mulwizi aanyika kutegwa musandule muntu omwe, kumane aba umwi wanu mumupa kweelela kunyonyoonwa mu Gehena ziindi zyobilo kwiinda ndinywe. (Mateyo 23:15)
(27) Mufalisi muntu uusandulula Mangwalo cakwiinzya ambali, kakwiina kumvwisisya, alimwi kakwiina kuteelelesya, alimwi kakwiina kumunikilwa a Muya Uusalala. Mufalisi ulapindaula Mangwalo kutegwa ayendelane abusunduluzi bwakwe. Hena webo ulaazumina Mangwalo ncaamba cini? …naa uyandaula busanduluzi bumwi bwa mizeezo njoliyeeyela atunsiyansiya twako?
“Maawe kulindinywe nobasololi boofwu, nomwaamba kuti,‘Ikuti umwi wakonkezya tempele, tacikwe makani, pele kuti naa umwi wakonkezya ngolida yaku tempele, uleelede kuzuzikizya cikonke cakwe.’Nobafubafuba anoboofwu! Mubwini ncili cipati, ingolida naa tempele eelyo lyasalazya ngolida? Alimwi, ‘Ikuti umwi wakonkezya cipaililo, tacikwe makani, pele ikuti naa umwi wakonkezya cipego cili mpawo, uleelede kuzuzikizya cikonke cakwe.’ Noboofwu! Mubwini ncili cipati, cipego naa cipaililo eeco cisalazya cipego? Aboobo ooyo uukonkezya cipaililo ukonkezya ncico azyintu zyoonse zili mpawo, ayooyo uukonkezya tempele ukonkezya ndilyo alimwi ayooyo uukkala mumo, ayooyo uukonkezya julu ukonkezya cuuno cabwami ca Leza alimwi ayooyo uukkede mpawo. (Mateyo 23:16-22)
Kunze lyaboobo,Taata wakandituma mwini wapa bumboni kujatikizya ndime. Kunyina ciindi cili coonse nywebo nomwakalimvwa jwi Lyakwe nokuba kumubona mbwabede ciimo; alimwi jwi lyakwe talikkalilili mulindinywe, nkaambo tamumusyomi pe ooyo ngwaakatuma. “Amuvwuntauzye mu Mangwalo nywebo, nkaambo kwiinda mulingawo muyoojana buumi butamani; alimwi aaya ngangawo aapa bumboni kujatikizya ndime. (Johane 5:37-39)
(28) Mufalisi muntu uulamatila caamba bbala lyomwe lyomwe lyamulawo, pele ucita ziteendelani amuya wamulawo ooyo. Walo ulamatide atwaambo twamulawo tutakwe makani, akusiila ambali twaambo tupati.
(29) Mufalisi usiila anze bululami, luzyalo, alusyomo.
Maawe kuli ndinywe, nobalembi aBafalisi, nobasikuupaupa ameso! Nkaambo mulapa cakkumi cazisyu mani zyaluyuni, bboonko antununkilizyo, pele tamubikkili maanu kumakani mapati aa Mulawo, nkokuti mbeta, bululami, luse alusyomyo: Eezyo mwakeelede kuzicita, pele mwakazisiya kazitabambidwe. (Mateyo 23:23)
(30) Mufalisi muntu uupelengusya kubeteka bantunyina mutwaambo tutakubwene, kakuli walo ulaa mulandu muzintu zipati kapati.
Nywebo nobeendelezi boofweede, nomuminununa nsenya pele mulamena nkamela. (Mateyo 23:24)
(31) Mufalisi muntu uyandisya kubikkila maanu mbwalangika antangalala kwiinda ciimo camoyo wakwe. Walo ulabambilila kuti alibonye kuti muna Kristu kapati, kakuli mukati kamoyo uzwide musinze abubeji. Hena webo ulimuntu ngweenya antangalala mbweenya mbuli noli olikke? Hena nciyanza cako kucita zintu ziluleme nokuba kuti kwiina muntu uukulangilizya? Mufalisi muntu uuyandisya busyaacivwulemwangu kwiinda kuleleka bamwi azintu zibotu.
Maawe kuli ndinywe, nobalembi a Bafalisi, nobasikuupaupa ameso! Nkaambo mulasanzya nkomeki amutiba nkozili kunze, pele mukati zizwide bulyato (Mateyo 23:25-26)
(32) Mufalisi muntu uululeme mumeso aakwe alimwi uulibwene kuti takonzyi kulubuzya mbuli mbwataminina bamwi kuti bakalubizya. Hena webo ulasinsa bamwi kuti balubizya kobaambila kuti “Ime nindatacicita eeco”? Hena webo ulalisumpula akulidunda kuti maanu aako alainda aabamwi?
Maawe kuli ndinywe nobalembi aBafalisi, nywebo nobasikuupaupa ameso! Nkaambo mulayaka zyuumbwe zyabashinshimi, akubotya zyuumbwe zyabalulami, Alimwi mwaamba kuti, Kuti swebo nitwakali kupona mumazuba aabamatata, notwatakatola lubazu mukutila bulowa bwabashinshimi. (Mateyo 23:29-30)
(33) Mufalisi muntu uutundulula bashinshimi bokwa Yahuwah.
“Nywebo nonzoka, nobana babacisasa, ino mbuti mbomuyoolutija lubeta lwamu Gehena? Aboobo, ndamutumina bashinshimi abasongo abayiisya aabuleya. Bamwi muyoobajaya akubagagaila azisamu, eelyo bamwi muyoobakwibbaula muzikombelo zyanu akubapenzya mumunzi amunzi, kutegwa bube alindinywe bulowa boonse bwabaluleme bwakatilwa anyika, kutalikila kubulowa bwa Abelo mululami kusikila kubulowa bwa Zekaliya mwana wa Balakiya ngomwakajaya akati katempele acipaililo. Ncobeni ndimwaambila kuti: Zyintu zyoonse eezyi ziyoocitika kuzyalani eeli. (Mateyo 23:33-36)
(34) Mufalisi muntu uuyandisya kuzyiba ncobamuyeeyela bantu bamwi. Mufalisi uyoowa ncobamuyeeyela bantu, pele tayoowi ncayeeya Yahuwah. Eeci ncintu ciimpene amalailile ookwa Yahushua: "Alimwi mutanikuyoowi baabo bajaya mubili, pele tabakonzyi kujaya muya: pele amuyoowe yooyo uukonzya kujaya muya amubili antoomwe mumulilo uuvwilima." (Mateyo 10:28) Hena webo uyandisya kuzyiba ncobakuyeeyela beenzinyoko kwiinda mbwayeeya Yahuwah?
Ino nkukuli kwakazyila lubbapatizyo lwa Johane? Nkuujulu naa nkuubantu? Mpoonya bakatalika kulivwiyavwiya kabalyaambauzya kuti, Ikuti twaambe kuti ‘Lwakazyila kujulu’, ulatwaambila kuti, ‘Ino nkaambo nzi ncomwatakamusyoma?’ Pele kuti twaambe kuti, Lwakazyila kubantu’, tuyoowede nkamu yabantu, nkaambo balimubwene kale Johani kuti mushinshimi. . . . Pele nibakali kuyanda kumujata, bakayoowede makamu aabantu, nkaambo bantu bakali kumulanganya kuti mushinshimi. (Mateyo 21:25-26, 46 )
(35) Mufalisi muntu uulaa munyono alimwi uuyandisya mali.
Alimwi Bafalisi, aabo bakalaa munyono, nibakamvwa zintu zyoonse eezyi, bakamufubaazya. (Luka 16:14)
(36) Mufalisi muntu uusyoma mumilimo yamaanza akwe mwini. Hena webo mumoyo wako, uyeeya kuti kubamba mapobwe, kubamba Nsabata, kulilesya kulya nyama zisofweede, azimwi, nzintu ziyookunjizya Kujulu? Swebo tulavwunwa kwiinda mulusyomo, kuleka mumilimo yamaanza esu. Ncituuzyo Yahushua cilikke citupa kumvwana a Taata, alimwi bulangizi bwesu bulikke buli mubululami oobo mbwatupa. Kunyina nociba buti ncotukonzya kusanganya kuli ceeco Walo ncaakatucitila kale. Kusanganya kucituuzyo Cakwe inga caba cintu cisofwaazya cipaililo. “Pele swebo tuli mbuli cintu citasalali, alimwi bululami bwesu buli mbuli mazazawu aanunka tombe…” (Izaya 64:6) Milimo yesu njemicelo, kutali miyanda.”Nkaambo kwiinda muluzyalo lwakwe nywebo mulafutulwa mulusyomo lwenu; alimwi kutali lwenu nobeni: Ncipego cizwa kuli Yahuwah: Kuleka milimo yamaanza eenu, nkaambo inga umwi muntu kayoolilumbaizya.” (BaEfeso 2:8-9)
(37) Mufalisi muntu uucimwa bantunyina bamwi. Hena webo ulacimwa bantu bamwi? …naa webo “ulabayanda basinkondonyoko, akubaleleka aabo bakusinganya, akubacitila zibotu aabo bakusulaika, akubapailila aabo bakubelesya munzila iitaluleme, akukutundulula "? (Mateyo 5:44)
Mpoonya wakabaambila kaano kamwi aabo bakali kulisyoma mulilwabo kuti bakali balulami, alimwi bakali kusulaika bamwi. (Luka 18:9)
(38) Mufalisi muntu uulimvwa kuti ulainda Kubota kwiinda bamwi. Hena webo ulaliyanda? Hena ulalisumpula mucintu ncokonzya kucita nokuba cintu cimwi cibotu muli nduwe? "Mutalekeli cili coonse kuti cicitwe mukucumbana nokuba mukulitembaula; pele mukulikotamika kwamizeezo, umwi aumwi kalanganya muntunyina kuti ulainda Kubota kwiinda nguwe." (BaFilipo 2:3) "Nkaambo buzuba bwa makunga ookwa Yahuwah buyoobasikila boonse aabo balisumpula akuliyanda, alimwi kufumbwa uulidunda; boonse bayoowunsigwa ansi." (Izaya 2:12)
(39) Mufalisi muntu uulisumpula alimwi tabikkili maanu mbobalimvwa bamwi. Hena webo lyoonse, amuziindi zimwi, ulalanganya mbobalimvwide bantu bali munsi lyako? Hena webo "ulasekelela abaabo basekelela, akoomoka abaabo boomoka"? (BaLoma 12:15)
Baalumi bobile bakaunka kuyoopaila kutempele; umwi wakali mu Falisi, alimwi umwi wakali simutelo. Mpoonya Mufalisi wakaimikila akupaila mumoyo wakwe kaamba kuti, Yahuwah ndakulumba, kuti Ime nsyeli mbuli baalumi bamwi, bacengelela mali, bataluleme, basibwaamu, nokuba mbuli simutelo ooyu. (Luka 18:10-11)
(40) Mufalisi muntu uulisumpula muzintu eezyo nzyakonzya kucita munguzu zyakwe, nzyaakalijanina, amuziyanza zyakwe. Hena webo ulalisumpula muli zyakulya nzyolya nokuba mukulijata kwako? Hena webo ulabanonga aabo balaa ziyanza ziindene azyako?
Mufalisi wakaimikila akupaila boobu mumoyo wakwe, Yahuwah, Ime ndakulumba kuti nsyeli mbuli baalumi bamwi, bacengelela mumali, bataluleme, basibwaamu, nokuba mbuli yooyu simitelo. Ime ndaliimya ziindi zyobile amvwiki, Ime ndapa kwakkumi muli zyoonse nzyejisi. (Luka 18:11-12)
(41) Mufalisi muntu uutamikizya bantunyina.
Yahushua wakaunka kumulundu wa Maolifa. Mpoonya kubucedo cifumofumo wakabweeda alimwi kutempele, nkabela kwakeza kuli nguwe bantu boonse; mpoonya wakakkala ansi, akubayiisya. Mpoonya kwakasika balembi a Bafalisi, bakamuletela mukaintu wakajatwa mubumambi; alimwi eelyo nobakamukkazyika akati kabo, Bakati kuli nguwe, O Mwiiyi, mukaintu ooyu wajatwa kacita mamambe. Lino Musa mu Mulawo wakatulailila kuti bamakaintu bali boobu katubapwaya mabwe. Ino yebo waamba buti?” Mukwaamba boobu, bakali kuyanda kumusunka kutegwa bamujanine kaambo kakumupeda mulandu. Pele Jesu wakasintama akutalika kulemba ansi amunwe wakwe. Nobakazumanana kumubuzya, wakasintamuka akubaambila kuti: “Ooyo uutakwe cibi akati kanu asaangune nguwe kumupwaya bbwe.” Alimwi wakasintama akuzumanana kulemba ansi. Pele aabo bakamvwa majwi aaya bakazulwa mumizeezo yabo beni, mpawo bakatalika kusomooka omwe-omwe kutalikila kubapati, eelyo wakasyaala alikke amukaintu ooyo wakali akati kabo. Naakasintamuka, Jesu wakati kulinguwe: “Omukaintu, ino bali kuli aabo bakutamikizya? Sena kunyina wakupa mulandu?” Mukaintu ooyu wakati: “Kunyina omwami.” Jesu wakati: “Andime tandikupi mulandu. Koya kwanu; kuzwa sunu utakaciti kabili cibi.” (Johani 8:1-11)
(42) Bafalisi mbantu balipeekezya kuti Yahuwah ngowisi, kakuli wisi wabo wini ngu dyabooli naa dyabulosi.
Inyebo mucita milimo yauso. Mpawo balo bakati kuli nguwe, Swebo tiitwakazyalwa kuzwa mumambe; tulaa Taata omwe buyo, Yahuwah. Yahushua wakati kuli mbabo, kuti Yahuwah naali Taata wenu, inywe nimwali kundiyanda: nkaambo Ime ndakazyila kuli Yahuwah; nsyeekaboola endikke, pele walo nguwaandituma. Nkaambo nzi ncomutanditeeleli mubandi wangu? Nkaambo nywebo tamukonzyi kulimvwa jwi lyangu. Inywe mulibana bauso dyabulosi, alimwi luunyaunya lwauso ndomucita. Walo wakali mujayi kuzwa kumatalikilo, alimwi kunyina kasimpe kakonzya kujanwa muli nguwe. Eelyo walo nabeja, waamba zintu zyakwe: nkaambo mubeji, alimwi ngowisi wakweena. (Johani 8:41-44)
(43) Mufalisi muntu mubeji alimwi mujayi. Hena webo ulalizumizya kubeja asyoonto nokuba kucengelela? Hena ulaa moyo uunyemede? "Inywe mwakamvwa kuti kwakaambwa kuti Utajayi; nkaambo kufumbwa ooyo uujaya uyooba muntenda yakubetekwa: Pele Ime ndimwaambila ncobeni kuti, ‘Kufumbwa ooyo uunyemena mweeninyina kakwiina kaambo ulaa ntenda yakunjila mulubeta…” (Mateyo 5:21-22)
Inywe muli bana bauso dyabulosi, alimwi luunyaunya lwa uso ndomucita. Walo wakali mujayi kuzwa kumatalikilo, alimwi taakakkalilila mukasimpe pe, nkaambo kunyina kasimpe kaliko muli nguwe. Eelyo walo naamba cakubeja, waamba cintu cakwe: nkaambo mubeji, alimwi ngowisi wakubeja koonse. (Johani 8:44)
(44) Mufalisi muntu uufubaazya boonse batamuteeleli. Hena webo ulabafubaazya aabo bateendelani akusandulula Mangwalo kwako koonse? Hena webo ulabafubaazya aabo bataciti zintu zyoonse mbuli mbozicita lwako webo?
Mpoonya bakamwiita muntu wakoofweede, akumwaambila kuti, ‘Kopa bulumbu Yahuwah akumutembaula: tulimuzyi ooyu muntu [Yahushua ] kuti mubisyi. Walo wakavwiila kuti, Kufumbwa naa mubisyi nakuba kuti pe, Ime ncezyi ncakuti ndakaloofweede, lino ndabona. . . . Kuti ooyu muntu naatali muntu ookwa Yahuwah, naatali kukonzya kucita cili coonse. Balo bakamwiingula akumwaambila kuti, Webo wakazyalwa mucinyonyoono, inga yebo watuyiisya nzi? Mpoonya bakamuwaalila anze. (Johani 9:24-25, 33-34)
(45) Mufalisi muntu uunyonokela baabo bakonzya kucita maleele aayo walo ngatakonzyi kucita. Hena webo ulaa munyono kuli baabo bakonzya kucita ziindene anduwe nokuba baabo balaa zipego ziindene zya Moza kwiinda nduwe?
Pele bamwi akati kabo bakaunka ku Bafalisi, akuyoobaambila zintu eezyo Yahushua nzyaakacita. Mpoonya bakabunganya bapaizi basilutwe a Bafalisi mumuswaangano, balibuzya kuti, Tulacita nzi? Nkaambo ooyu muntu ulacita maleele manjaanji. (Johani 11:46-47)
(46) Mufalisi muntu uusinsa bantu baluleme nkaambo tabaleki kubamba mapobwe. Hena webo ulabanonga aabo baswiilila bwiindene anduwe oobo Nsabata amapobwe mbwiiyelede kubalilwa nokuba kubambwa?
Aboobo bamwi Bafalisi bakati, Ooyu muntu tali muntu ookwa Yahuwah, nkaambo tabambi buzuba bwa Nsabata. Bamwi bakati, Mbubuti muntu mubisyi mbwanga wacita maleele aamusyobo ooyu? Hena mubisyi inga wacita maleele aaya? Mpoonya kwakaba kuzwangana akati kabo. (Johani 9:16)
(47) Mufalisi muntu uujaya muya wamuntunyina, kutali muntu uuvwuna muntunyina. Hena webo uluujisi kuvwuna miya yabantunyoko? …naa webo uluukwete kusweesya bantu? Hena webo ulapona akwaabila bamwi Mulumbe Mubotu mubukkwene? (Langa caambwa a #26 atala lyawaawa.)
Maawe kuli ndinywe, nobalembi aBafalisi, nobasikuupaupa ameso! Nkaambo mujalila bantu kuya kubulelo bwa Kujulu: nkaambo nywebo tamuyandi kunjila lwenu, aboobo mulalesya abamwi kuti banjile oomo. (Mateyo 23:13)
(48) Mufalisi takombeleli babisyi basweekede. Hena webo ulatongela akulilauka nkaambo kazintu zisesemya eezyo zicitika abuzuba mumbali kuzinguluka nduwe. Hena moyo wako uleetela kulila nkaambo kabaabo basweekede mumoza? Hena kuvwuna miya ncecintu cili kumbelaa “zintu zyoonse nzyoyanda kucita” abuzuba? Kuti kakutali boobo, webo uyandika kutontomana kulilangaula mumoyo wako. “Hena webo tolombozyi kuti bantu bamwi bakavwunwe?Nkokuti webo lwako tovwunidwe pe, ngamasimpe aayo!” (C.H. Spurgeon)
Lwiito lwa Mufutuli ndwakuti, “Konditobela mebo, alimwi Ime njookubamba kuti ukabe muzeli wabantu.” (Mateyo 4:19) Kulailila Kwakwe nkwakuti, “Kamuya lino mukabayiisye bamasi woonse, akubabbapatizya muzina Lyangu: kamubayiisya kuti kababamba zyoonse zintu kufumbwa nceekamulaila…” (Mateyo 28:20) Swebo tweelede kuba bakamboni Bakwe “kusikila kumagolelo aanyika.” (Milimo 1:8) "Mucelo wabululami musamu wabuumi; alimwi awalo ooyo uuvwuna miya yabantu musongo." (Tusimpi 11:30)
Mpoonya bakabavwiila ba Falisi kuti, Hena anywewo mulicengedwe na? Hena kuli baleli nanka ba Falisi bakasyoma muli nguwe? Pele aaba bantu batuuzyi mulawo balisinganyidwe. (Johane 7:47-49)
(49) Mufalisi muntu uuyandisya ziyanza zyabantu kwiinda jwi lyokwa Yahuwah. Hena webo ulombozya kusowela limwi kufumbwa ciyanza calusyomo ncocita eeco citeendelani a Mangwalo (kutabikkila maanu kuti cilaa myaka minji nokuba mpuwo njocijisi akataa bantu)? Hena webo ulayanda kutaalukila kulaale akulubila akugama kubululami olikke nokuba kuti kakwiina beenzinyoko nokuba bamukwasyi bayanda kuunka anduwe nokuba bakusinkilila? Ziyanza zyabantu ncecintu cisinkila kapati bantu banjaanji, nkaambo bayandisya kweendelana abantu bazikombelo mukulubila kwiinda kuti baandaanine kasimpe. Mazubaano, bana Kristu baluulwa balamatide ziyanza zya Kkilisimasi, Isita, a Kukomba Munsondo, kuleka kuti nziyanza zyamu Bbaibbele, pele nkaambo bayandisya zilengwa aziyanza zyabantu eezyo kwiinda mbobayanda Jwi lyokwa Yahuwah.
Mpoonya ba Falisi abalembi bakamubuzya kuti, “Nkaambo nzi basikwiiya bako ncobatatobeli tunsiyansiya twabasikale besu, pele balya cinkwa kabatasambide mumaanza? Walo wakabaingula kuti, “Izaya wakamushinshima cakumumaninizya nywebo nobasikuupaupa ameso, mbuli mbokulembedwe kuti, Aaba bantu balandilemekezya amilomo yabo, pele myoyo yabo ili kulaale kuzwa kuli ndime. Nokuba boobo, balandikomba munzila yakusowa ciindi, kabayiisya ziyanza amilawo yabantu. Nkaambo basowela kumbali milazyo yokwa Yahuwah, inywe muyandisya ziyanza zyabantu, mbuli kusanzya mipika ankomeki: azimwi zintu zinjaanji nzyomucita. Alimwi wakati kuli mbabo, Mulizyi kabotu mbomwaasulaika mulawo ookwa Yahuwah, kutegwa mubambe milawo yazilengwa zyenu. (Maako 7:5-9)
(50) Mufailisi muntu uulisakatizya ciimo cakwe kumbelaa bantu. Muntu uusandukide ncobeni lyoonse ubikkila Yahuwah kumbele akuzuminana aMangwalo ncaamba kujatikizya. Muntu uusandukide ncobeni ulalikotamika cakulitolaansi akuzumina kulubila kwakwe. "Hena webo uyeeya kuti mangwalo aamba buyo naamba kuti, Muya uukkala mukati kandiswe uzwide luunyaunya lwamunyono? Pele walo upa luzyalo lunji. Aboobo walo wakati kuli mbabo, Yahuwah tabayandi aabo balisumpula, alimwi ulaa luzyalo kuli baabo balikotamika.” (Jakobo 4:6) Hena webo ulazumina kulubila kwako kolitolaansi? …naa webo ulabakalalila aabo bakunonga? Hena webo ulazumina mpolubizyide? …naa uyandisya kutamikizya bamwi? Hena webo ulazumina cakulikotamika kuti tokwe moza alimwi uyandika kubaa Mufutuli? …naa webo ulalilulamika lwako omwini?
Alimwi Bafalisi abalo, aabo bakalaa munyono, nobakamvwa zintu nzyaakaamba eezi: bakamufubaazya walo. Alimwi wakati kuli mbabo, Inywe ndinywe baabo nomulilulamika kumeso aabantu; pele Yahuwah uliizyi myoyo yenu nyoonse: nkaambo eeco ncomupa bulemu akataa bantu ncisesemyo kubusyu bwa Yahuwah. (Luka 16:14-15)
Ziimo zili 50 zya Mufalisi (Kwiinduluka)
- Mu Falisi ulalipeekezya mukuzyibana abantu balaa mpuwo, pele takwe nalaa cilongwe cakwe mwini cakweendelana a Yahuwah (Mateyo 3:9)
- Mu Falisi ulalidunda mubululami bwaantangalala, pele tabikkili maanu kulisalazya kwabululami ncobeni, ooko kusalala kuzyila mukati kamoyo wakwe. (Mateyo 5:20)
- Mu Falisi talisanganyi akataa bantu batasandukide. Yahushua, muzintu zyoonse nzyaakacita, wakali mulongwenyina abasimilandu. (Mateyo 9:11; Luka 7:39)
- Mufalisi muntu uulitukumuna akuliyanda. (Mateyo 9:14)
- Mufalisi ufubaazya bamwi mukulubizya asyoonto buyo (Mateyo 12:2)
- Mufalisi muntu uutongomene acintu cilembedwe milawo akusiila anze kuyanda kwa Yahuwah ooko kwakayubununwa. (Mateyo 12:9-12)
- Mufalisi muntu uulaa munyono akuyandisya kucimwa. (Mateyo12:14)
- Mufalisi muntu uuyandisya kutamikizya alimwi uulangila zintu zibyaabi mubantunyina. (Mateyo 12:24)
- Mufalisi muntu uutalijati kumulomo. Walo talelemi kwaamba nzintu zisampaula bantu basyomeka bokwa Yahuwah, nokuba kutonkela zintu zibotu nzyobacita kuli sinkondoma. (Mateyo 12:24)
- Mufalisi muntu uusiila anze milimo yakubamba mukwasyi wakwe kaamba kuti ucita mulimo wabupaizi. (Mateyo 15:1-6, Timoteo 5:8)
- Mufalisi muntu uufwamba kukalala (Mateyo 15:12-14)
- Mufalisi muntu moofu mumoza (Mateyo 15:14)
- Mufalisi muntu uusumpula kulibonya kwaantangalala atalaa bumboni bwa Mangwalo. Walo usumpula zitondezyo zyaantangalala kuti mbobumboni bwa bulemu bwakujulu, kuleka kusanyangula Mangwalo kuti ajane masimpe. (Mateyo 16:1-4)
- Mufalisi muntu uuyandisya kujanina bantu twaambo kwiinda mumajwi aabo. (Mateyo 19:3; 22:15-18)
- Mufalisi muntu ulaa moyo muyumu nta mbuli bbwe. (Mateyo 15:8)
- Mufalisi takonzyi kukkomanina kukomba kwamasimpe akutembaula kwamasimpe. (Mateyo 21:15-16)
- Mufalisi muntu uuyiisya Mulawo ookwa Yahuwah, pele buumi bwakwe tabweendelani amulawo ooyo. (Mateyo 23:1-3)
- Mufalisi muntu uukulaika mikuli iilema akuminya bantu. (Mateyo 23:4)
- Mufalisi muntu sikuupaupa ameso. Walo taciti eeco ncaamba. (Mateyo 23:4)
- Mufalisi muntu uujisi maankamaanka akuyandisya kulumbaizyigwa abantu. Walo uyandisya kuzyiba ncobamuyeeyela bantu kwiinda ceeco ncamuyeeyela Yahuwah. (Mateyo 23:5)
- Mufalisi muntu uuyeeya kuti kusetekana kweelede kulibonya antangalala. (Mateyo 23:5)
- Mufalisi unyonokela zyuuno zyabweendelezi amasena aabulemu. (Mateyo 23:6-7)
- Mufalisi muntu uucengelela bacete. (Mateyo 23:14)
- Mufalisi muntu uuyandisya mipailo milamfu antangalala kutegwa amvwugwe abantu baswiilila nkwapaila (Mateyo 23:14)
- Mufalisi muntu uusofwaazya bantunyina bamwi. (Mateyo 23:15)
- Mufalisi muntu uubaceengeezya bantu kuti bakazyalululwa eelyo nobataninga sanduka. (Mateyo 23:15)
- Mufalisi muntu uusandulula Mangwalo cakwiinzya ambali, kakwiina kumvwisisya, alimwi kakwiina kuteelelesya, alimwi kakwiina kumunikilwa a Muya Uusalala. Mufalisi ulapindaula Mangwalo kutegwa ayendelane abusunduluzi bwakwe. (Mateyo 23:16-22; Johane 5:37-39)
- Mufalisi muntu uulamatila caamba bbala lyomwe lyomwe lyamulawo, pele ucita ziteendelani amoza uuli mumulawo ooyo. (Mateyo 23:23)
- Mufalisi usiila kumbali bululami, luzyalo, alusyomo (Mateyo 23:23)
- Mufalisi muntu uupelengusya kubeteka bantunyina mutwaambo tutakubwene, kakuli walo ulaa mulandu muzintu zipati kapati. (Mateyo 23:24)
- Mufalisi muntu uyandisya kubikkila maanu mbwalangika antangalala kwiinda ciimo camoyo wakwe. (Mateyo 23:25-26)
- Mufalisi muntu uululeme mumeso aakwe alimwi uulibwene kuti takonzyi kulubuzya mbuli mbwataminina bamwi kuti bakalubizya. (Mateyo 23:30)
- Mufalisi muntu uutundulula bashinshimi bokwa Yahuwah. (Mateyo 23:33-36)
- Mufalisi muntu uuyandisya kuzyiba ncobamuyeeyela bantu bamwi. Mufalisi uyoowa bantu mbobamuyeeyela, pele tayoowi ncayeeya Yahuwah. (Mateyo 21:25-26, 46 )
- Mufalisi muntu uulaa munyono alimwi uuyandisya mali. (Luka 16:14)
- Mufalisi muntu uusyoma mumilimo yamaanza aakwe. (Luka 18:9)
- Mufalisi muntu uucimwa bantu bamwi. (Luka 18:9)
- Mufalisi muntu uulimvwa kuti ulainda Kubota kwiinda bamwi. (Luka 18:9-11)
- Mufalisi muntu uulisumpula alimwi tabikkili maanu mbobalimvwa bamwi. (Luka 18:9-11)
- Mufalisi muntu uulisumpula muzintu eezyo nzyakonzya kucita munguzu zyakwe, nzyaakalijanina, amuziyanza zyakwe. (Luka 18:11-12)
- Mufalisi muntu uutamikizya bantunyina. (Johani 8:1-11)
- Bafalisi mbantu balipeekezya kuti Yahuwah ngowisi, kakuli wisi wabo wini ndu dyabooli naa dyabulosi. (Johani 8:41-44)
- Mufalisi muntu mubeji alimwi mujayi. (Johani 8:44)
- Mufalisi muntu uufubaazya boonse batamuteeleli. (Johani 9:24-25, 33-34)
- Mufalisi muntu uunyonokela baabo bakonzya kucita maleele aayo walo ngatakonzyi kucita. (Johani 11:46-47)
- Mufalisi muntu uusinsa abantu baluleme nkaambo tabaleki kubamba mapobwe. (John 9:16)
- Mufalisi muntu uujaya muya wamuntunyina, kutali muntu uuvwuna muntunyina. (Mateyo 23:13)
- Mufalisi takombeleli babisyi basweekede. (Johani 7:47-49)
- Mufalisi muntu uuyandisya ziyanza zyabantu kwiinda jwi lyokwa Yahuwah. (Maako 7:5-9)
- Mufailisi muntu uulisakatizya ciimo cakwe kumbelaa bantu. (Luka 16:14-15)
Toonse, kwiinda muluzyalo lwa Yahuwah oolo lutupa nguzu , atweempwe kufumbwa ciimo ca Bufalisi, kutegwa tukonzye kusalazyigwa kucinsenda camoza eeci, alimwi kutegwa tumwailwe limwi mukondo uuli woonse wamimena ya Bafalisi ooyo uuli mumyoyo yesu. Akube boobo.
Aabo balaa myoyo iipindukide balasesemya kuli Yahuwah, Pele aabo batakwe mulandu mubweende bwabo mbambabo Walo mbakkomanina. (Tusimpi 11:20)
Lino Eloah waluumuno Lwakwe amusalazye nywebo cakumaninina; alimwi miya yenu yoonse, amibili yenu ibambwe kiitakwe mulandu kusikila akuboola kwa Simalelo wesu Uunanikidwe Yahushua. (1 Batesalonika 5:23)
1 Eeci cibalo cakalembwa kwiinda mukweendelanya amilumbe yaakambaukwa ilaa mutwe wakuti, "Ziimo zya Bufalisi" aba Zac Poonen. Pele ooku teesyi kwaamba kuti tulizuminide azimwi nzyobayiisya nokuba kusyoma ba Poonen.


c: text/html

text:
Kupima Ciindi Liimpana Mwezi Azuba: Kunyina Kkomputa? Kunyina Kaambo!
“Nkaambo bube bwakwe butalibonyi bulalibonya caantangalala kuzwa ciindi naakalenga nyika kuya kumbele, nkaambo bulabonwa muzyintu nzyalengede, noziba nguzu Zyakwe zitamani abulemu Bwakwe,” BaLoma 1:20 (Bbaibbele lya Mazina aajokezyedwe)
Kulibotela ciindi eeci cakupona anyika eeyi nokuba kuti iliwide! Luzyibo luyaa kuyubununwa cakufwamba cinicini alimwi kusololela kwa Moza wa Yahushua kuyaa kubambulula akubambila bana ba Taata Wakwe boonse aabo balangila kuboola Kwakwe!Musemo wakasimpe uli oonse uyoobambululwa. Nkamu ya WLC yali kukulwaizya kkalenda Lyakwe litobezya Mwezi-azuba kwaciindi cikubwene lino; nokuba boobo, tuloomoka akweempwa nkaambo twakali boofu kunzila iiluleme yakutalikila mwaka, eeyo iila cibeela cipati kapati! Lino tatucisyomi kuti buzuba butobela mwezi mutaanzi uulibonya mbuli kapapa kuti mboBuzuba bwa Mwezi Mupya. Kwiinda mukupaila akuvwuntauzya kapati, nkamu ya WLC yakasikila mpiikosozya kaambo kuti cibeela camwezi cilikke cikonzya kwiitwa kuti Mwezi Mupya nciceeco citobela Mwezi Uusiya mpoonya mbucaindila buyo, eeco ciitwa kuti Astronomical New Moon nokuba Kwiimpana mwezi-azuba. Ciitwa boobu nkaambo mwezi ulatalika kubungilila mumuni mpeenya mbuwaimpanina azuba. Nokuba kuti eeci ncintu tacibonwi ameso aabuntu alikke, tacilesyi kwaamba kuti mwezi inga watalika kumweka alimwi nokuba kuti tuunatalika kulibonya mumeso. Kwiimpana kwa Mwezi-aZuba kulalibonya acibeela comwe cakulangilizya aNyika eeyi. Aboobo, kunyina atalaa mwezi aawo aalibonya cimbonimboni camumuni uuzwa kuzuba muciindi eeco, ncencico mwezi ncuuboneka kuti wasiya. Eeci cintu cilacitika amwezi, zimwi ziindi kacicitika akubaya kwazuba eelyo mwezi nuuinda akataa zuba anyika mumulongo omwe. Eeci cintu cilibotela cakabonwa mazuba masyoonto ainda kucisi ca Australia mu mwezi wa Vwumbi Pati 13, 2012. (amubikkile maanu aawa: Kubaya kwa zuba takulibonyi anyika yoonse pe nkaambo citobezya kuwida cimvwule camwezi anyika.)
Kwiimpana kwa mwezi-azuba kucitikila aciindi cigaminina kufumbwa cooko mpobede atalaa nyika. Eeco ciindi cini cilakonzya kupimwa kacitana sika kubelesya mincini yamazubaano nokuba kubelesya nzila zya Basikale. Ootu tusimpe tobile ncecipa kuti ciindi citobela munsimunsi lya Astronomical New Moon (Kwiimpana kwa mwezi-azuba) cibe nceceelela kuba Mwezi Mupya wa Bbaibbele. Kubelesya nzila ya Mafumofumo aatobela Kwiimpana mwezi-azuba mucooko cenu momukkala, njenzila ilikke nkamu ya World's Last Chance njiibwene kuti inga yaswaanganya nyika yoonse mukucenguluka kwanyika muciindi comwe naa mumawoola aali makumi obile awone.
Kubaya kwazuba kumaninide mbokwaalibonya anyika kucito ca Ellis kunyikaa dolopo lya Cairns ku Queensland, Vwumbi Pati 14, 2012. (AAP Image/Brian Cassey)
Nkamu ya WLC isyoma kuti mafumofumo aakucooko cenu aatobela ciindi cakwiimpana kwa mwezi-azuba, mbo Buzuba bwa Mwezi Mupya kuli ndinywe mucooko cenu. Alimwi, Kwiimpana kwa mwezi-azuba cicitika aciindi cigaminina alimwi nciindi comwe nceenya kumuntu uli oonse Anyika. Kanjikanji eeco ciindi cilembwa munzila ya Ciindi ca Nyika Yoonse naa (Coordinated Universal Time UTC nokuba Greenwich Mean Time GMT) Cilikke ncomweelede kucita nkusandula ciindi eeco kuya kuciindi camucooko momukkala.
Ngooyu mukonzyanyo: Kwiimpana kwa mwezi-azuba kwakatola busena mu Mukazi maziba 11 aciindi ca 21:44 (ciindi ca 9:44 kumangolezya) mucooko eeci. Eeci caamba kuti Buzuba bwa Mwezi Mupya bwaatalika mu Mukazi Maziba 12 aciindi 5:27 Mafumofumo naa Kubucedo kalitana pasuka zuba (Astronomical Dawn).
Kutegwa cimuubaubile, nkamu ya WLC yakasimba ziindi zya Kwiimpana kwa mwezi-azuba kusikila mwaka wa 2023 mucilembedwe camutwe ooyu, "Mazuba aacizya kumbele aa Kwiimpana kwa Mwezi aZuba (2013-2023)."
Lino mwazyiba ciindi ca Kwiimpana kwa mwezi-azuba mucooko momubede, pele ino ndilili lyakukosozya ciindi eeci? Mangwalo alisalazyide kuti buzuba butalikila Kubucedo, alimwi mukutobezya malailile aa Bbaibbele aaya, nkamu ya WLC ibelesya Astronomical Dawn (bwiitwa “Bucedo” kuzwa lino aawa) kugozya buzuba busolola akutalikila butobela waawo. Mbutwaamba boobo, eeci nceciindi citalikilwa Buzuba bwa Mwezi Mupya abwalo. Kuti mwezi-azuba zyaimpana kakutana sika ku Bucedo, nkukuti Buzuba bwa Mwezi Mupya bulatalika mafumofumo ku Bucedo. Kuti mwezi-azuba zyaimpana Bucedo bwainda kale, nkokuti Buzuba bwa Mwezi Mupya buyootalikila ku Bucedo butobela. Eeyi nzila izumizya ncobeni kuti Yahuwah azilengwa leza zyamulengalenga nzyaakabikka kuti kazyaandaanya buzuba abusiku aziindi kuti Walo abikke mweengwe aatalikilwa buzuba.
Mukonzyanyo: Liya mwamanizya kusandula ciindi ca Nyika Yoonse kuya kuciindi cacooko cenu, kuti ciindi liimpana mwezi-azuba cacitika ku Bucedo bwa Mulumi 10th mucooko cenu, nokuba mamiti masyoonto buyo kakutanaba ku Bucedo, nkabela Buzuba bwa Mwezi mupya butalikila ku Bucedo bwa Mulumi 10th mucooko cenu kulindinywe. Kuti mwezi-azuba zyaimpana kabwiindide Bucedo bwa Mulumi 10th , nokuba kaindi kamamiti masyoonto buyo, nkokuti Buzuba bwa Mwezi Mupya butalikila ku Bucedo bwa Mulumi 11th kuli ndinywe. Mbombubo oobo nyikya yoonse mbwiinga yatalikila Buzuba bwa Mwezi Mupya mubuzuba mbweenya mukucenguluka kwa nyika ciindi comwe.
Bamwi bakazya muzeezo wakubelesya Kwiimpana kwa mwezi-azuba kuti mpaatalikilwa myezi. Bakombi ba Nsabata batobezya mwezi uulibonya bazumanana akuyaama buyo Mwezi uulibonya mutaanzi kutalika kubala mwezi wabo, nokuba kuti misela itondezya kuti ziindi zinjaanji ciindi cakali kupimwa kwiinda mukubala. Ndiza kukazya kuluulwa, ooko nkamu ya WLC nkuyaabbukizya kaindi kasyoonto kainda, kwakuti, muntu inga takonzyi kubona ncobeni nocitola busena Kwiimpana mwezi-azuba aboobo, eeyi nzila yeelede kubikkwa ambali. Nokuba boobo, mbuli mbutwaamba kale, kubaya kwa zuba Nkwiimpana kwa mwezi-azuba azuba ooko kubonwa mumeso, aboobo kulakonzya kubonwa zimwi ziindi, alimwi kulakonzya kulangilwa. Kusanyangula nzila zyabasikale nzyibaali kubelesya ciyubununa kuti aatalikilwa myezi akalizyibidwe abulamfu bwayo. Nzila zyakulangila bweende bwa Nyika, Mwezi aZuba, ziimpene buyo asyoonto anzila zya nsiku. Pele kubala kuli buyo munzila njeenya.
Umwi inga kaamba kuti, “Iiyi, nzila zyamazubaano nzipati mukupima aasikila Mwezi Mupya pele ino baHebulayo ba Nsiku bakali kupima buti cabululame aawo aasikila Kwiimpana kwa mwezi-azuba?”
Inzya, nzila zyesu ziindene zilagwasya kapati kujana aaimpanina mwezi-azuba, alimwi nokaba kabelesyo kaubauba kaamunzi inga kabeleka mukupima ciindi cisikila aKwiimpana kwa mwezi-azuba nokucitika. Yahuwah wakapa basyomeka Bakwe bapona mazubaano, mulwi wazibelesyo aluzyibo lwakasolwa, kuti babelesye zyintu eezyi mukuvwuntauzya akuteelela bweende bwazintu mumulengalenga. Tulakonzya alimwi tuleelede kubelesya kufumbwa ciliko kuti citugwasye kuteelela bweende bwa zuba, mwezi anyenyezi. Bweende azibeela zya Mwezi mbozikonzyeka kutobelwa, zibeleka mbuli cipimyo caciindi cipati mumulengalenga. Tulakonzya kutobezya zibeela zyamwezi noziyaa kuzimaana kuzwa mvwiki icaalizya kulibonya mwezi akupima misinzo iyaabufwiimpa akataa nzizyo azuba nolipasuka kujwe. Kuleka buyo kubelesya ciindi comwe cakulangilizya mwezi uulibonya mbuli kapapa (FVC), tulakonzya kupima ziindi zinjaanji mumazuba aatobela Nsabata yabuzuba bwa makumi obile abwabili (22nd) bwa Mwezi Uulibonya. Ooku kupima inga kwacitwa cabululame munsaa kumapasukilo aazuba. Nzyeezyi ntaamu zyakubala munzila eeyi:
1(a).Kojisi cipimyo cicimbwawidwe muma sentimita akucitambika alaale ajanza lyako, kopima bulamfu akataa zuba lyapasuka kugoko lyanyika amwezi uyaabuzimaana. Kopima ziindi zyongaye akulemba eezyo. Kopima kuzwa akataa zuba kusikila mwezi mpuuli akatikati, mbuli mucifwanikiso.
1(b).Kuti kakunyina cibelesyo cakupimya, nkaambo kakuti iswe “tulibambidwe munzila ikankamya alimwi iilibotela”, coonse muntu ncayandika kubaa aancico matansyi aakwe eeni alikke. Eelyo tansyi lyako nolilangwa, kotambikide ajanza, itansyi lyako aminwe nzibelesyo ziluleme zyakupimya misinzo akataa zintu! Nkaambo mibili yesu ibambidwe kweelanya azilengwa leza mu Bulengi boonse, tubelesya mweelwe wa (1:1.6); kunyina kaambo kufumbwa mbobede kuceya nokuba kukomena. Kutambika tansyi lyako ajanza, ncibelesyo cigambya cipima misinzo akataa zintu, nokuba misinzo akataa zuba amwezi.
Kanwe kamuntu kasyoonto kuti kalangilwa alaale ajanza litambikidwe kalaa bulamfu bwamusinzo wa 1°. Munwe waakatikati, amunwe uusamwa kalungu, yobile antoomwe yiiminina musinzo wa 5°, kakuli ijanza luvwungidwe mfwaindi liiminina musinzo wa 10° . Misinzo ya 15° a 25° inga yapimwa kubelesya misinzo akataa kanwe kasyoonto, munwe waakatikati akanwe kasyoonto alimwi amunwe mupati. Kutegwa mupime cabululeme, amupime musinzo akataa mabazu aamwezi azuba aalangene.
A- Kanwe kasyoonto kapima musinzo wa 1°.
B-Munwe uutondeka, munwe waakatikati, amunwe uusamwa kalungu antoomwe ipima musinzo wa 5°.
C-Itansyi livwungidwe lipima musinzo wa 10°.
D-Minwe yone kiitanteene, musinzo akataa kanwe kasyoonto amunwe uutondeka ciiminina musinzo wa 15°.
E-Musinzo akataa kanwe kasyoonto amunwe mupati kiitanteene kapati, ciiminina musinzo wa 25°.
2.Inzila iitobela njakubala myeelwe munzila ngubauba. Mboobu bupanduluzi bufwaafwi mbwiibelesyegwa nzila eeyo.Izuba litola mawoola aali makumi obile awone (24) kuti lizinguluke (360°) atalaa nyika. Eeci cileelene akweenda 15° muwoola lyomwe nkokuti kunjizya mawoola aali 24 mumusinzo wakweenda buzuba bomwe (360°/24 = 15°). Imwezi nokuba boobo utola mawoola aali makumi obile a maminiti makumi osanwe (24hr 50min) kuti umanizye kuzinguluka nyika. Eeci cileelene akweenda 14.5° muwoola lyomwe, nkokuti (360°/24.83333333333 = 14.5°). Eeeci caambilizya kuti mwezi ulalelema 0.5° kwiinda zuba muwoola lyomwe lyomwe. Mumajwi amwi ooku nkwaamba kuti izuba lileendesya 0.5° kwiinda mwezi muwoola lyomwe. Citobela ncakuti mwezi ulacaala musyule lyazuba kusikila 12° abuzuba (.5° x 24 hours). Ncenciceeci ciindi camwezi uutobezya mwezi uulibonya , kuzwa kukwiimpana azuba komwe kusikila ciindi citobela cakwiimpana azuba, ncocili mazuba aali 29.5, nkokuti (360°/12°abuzuba kuti uzinguluke nyika ciindi comwe). Amubikkile maanu aawa kuti inga mwabala buyo myeelwe mipatipati kutali tubeela tusyoonto kunze lyamapointi.
Nkooku akumwi kupandulula: Flat Earth Luminaries - The Sun, Moon and Stars Explained
Lino atujokele kukupima kwesu. Bweza mweelwe omwe akunjizya 0.5 mulinguwo; eeci cilakupa mawoola aaceede kusikila ciindi citobela liimpana mwezi-azuba.
3.Kuti kacikonzyeka, konjizya 24 mumweelwe ooyo kutegwa ujane mazuba aaceede kusikila ciindi citobela cakwiimpana mwezi-azuba.
Ngooyu mukonzyano:Kuti wamanizya kupima akubona kuti Zuba a Mwezi zilitanteene kwa 25°.
Lino konjizya 0.5° muli 25° ( kuti ujane mbolifwambaana kweenda zuba kwiinda mwezi muwoola lyomwe) = 50. Aaya ngamawoola aaceede kusikili ciindi citobela cakwiimpana kwa mwezi azuba. NCUUBAUBA KAPATI!
Alimwi kuti kacikonzyeka, ulakonzya kunjizya 24 muli 50 kuti ujane mazuba aaceede kusikila ciindi eelyo zuba amwezi zyaakwiimpana.50 hrs. ÷ 24 hrs. = 2.1 mazuba aaceede kuzwa aciindi eelyo noopima kusikila ciindi cakwiimpana mwezi azuba.
Tulakonzya kukkala katukkedwe myoyo kuti bantu bansiku bazilengwa zili buti bakalaa kuteelela kupati abweende bwa zintu zyamulengalenga kwiinda muntu uli oonse wamazubaano. Moza wa Yahushua uyaabujokezya mumyoyo yesu milazyo yabulemu yoonse. Yahuwah mubwaabi Bwakwe, wakapa kuli umwi aumwi zibelesyo amuzeezo uuyandika kuti apime akubala ciindi ca Kwiimpana kwa mwezi-azuba munzila ngubauba alimwi iiluleme. Kulumbaizya kube kuli Yahuwah a Mwanaakwe Uulelekedwe!
Ime njookutembaula;nkaambo ndibambidwe cakukankamya amunzila
iilibotela:
ilagambya milimo yako; alimwi eeco muya wangu ulizyi kabotu.
Nkaambo Webo wakabamba zibeela zyamukati kangu; Webo wakandivwumba mwida lya baama.
Ime njookutembaula Webo, nkaambo Ime ndibambidwe cakukankamya alimwi amunzila iilibotela;
Ilagambya milimo Yako, Alimwi eeco moyo wangu ulizyi kabotu.
(Intembauzyo 139:13-14)

robotstxt: allowed

filter: keep


text:
Ncintu citakwe makani eeco Yahuwah ncatupede mu Ciyubunuzyo ca Bbaibbele, calo ncotupedwe mumulaka uumvwikisya, ikuti muntu wasungula maanu aakwe kwiingaila kayaa kutondezya kaambo kanyonganya maanu alimwi ikatakonzyi kupandululwa mumulaka ngobateelela boonse.
Kulilekelezya ku bucenjezu bwabuyanga buli boobo nkokucengelwa limwi mbuli caacitika kuli Eva. Ime ndigeme kwaamba muzeezo uusungilizya kwaamba kuti Yahuwah ngumwi alimwi akuti mbantu bali botatwe muli omwe aciindi comwe nceenya. Ikuti Taata kali Yahuwah alimwi awalo Yahushua kali Yahuwah, nkokuti ono aabo mbaa Yahuwah bobile. Pele Bbaibbele lyaamba kuti kuli biyo Yahuwah omwe.
Kufumbwa kuti twatambula muzeezo ooyo uuteendeli mumilawo yamulaka ngotwaambaula, mpeenya aawo tudyakaizya milimo iibelekwa mubongo bwesu, akukosozya nguzu nzyatupede Yahuwah zyakuyeeya amaanu aakkwene. Aboobo eeci citupa kuti katubala akubandika nokuba kweezyeezya aanga tulakonzya kubambulula mizeezo iipilingene kakuli tusyoma bufubafuba bumaninide. Alimwi mbuli Peter Berger mbwaakaamba cabusongo kuti: “Bantu bayungizya nguzu zyakutambula cintu citaluleme antangalala, muciindi ca kucesya nguzu eezyo, eelyo nobayaa kwiindila mulwiiyo lusumpukide.” Eeci ciyanza ceenzu, Ime mbwesyoma, ciboolela mukucita ceeco Yahushua ncaakakasya — kusumpauzya bantunyina kutegwa babonwe kubaa busongo. Ku “nyomenenwa muntu uudumide kubaa mpuwo” nkulitondezya kubaa butolo mu maanu eesu nokuba kuyoowa kubonwa bwiindene. Kanjaanji kuyoowa kudyakaizyigwa akusulaikwa, ncintu citolwaazya maanu aabusongo bwesu. Voltaire (1751) wakati, “Kuli ntenda mukululamika twaambo ooto bapatipati ba mfulumende mobalubizyide.”
Zimwi ziindi kuyandisya kuteelezya zyamaseseke ncecitukwelelezya akutukombelezya. Mu lusyomo lwa Baleza Botatwe, Tertullian, ooyo mwiyi Munakristu wansiku wakali kuyiisya buleza abukkale (150-c.225), wakaamba kuti: “Ime ndacisyoma nkaambo ncabufubafuba.” Aakale awumwi wamaanu uusongweede Isaac Newton wakatupa kaambo aaka kuguminizya Baleza Botatwe: “Mukowa wabantu ulaa busa bwa maseseke, alimwi kunyina ncuujatilide cisetekene akulondoka mbuli ceeco citakonzyi kuteelelwa.” Walo wakaya kumbele kulijanina busanduluzi bwa Bbaibbele, oobo “kakwiina kusalauzya akucesya zintu zipati kuti zyuubaube...Kasimpe lyoonse kajanwa muzintu zyuubauba, kutali mukuvwuzyanya akupyopyongana kwa zintu.”
Umwi mwaambilizi musongo waku Britain Henry Alford, kabandika mulumbe ngwaakalemba Luuka kuti Maliya taakakwatwa munzila yeelede kweendelanya aa mumulawo kusikila naakazyedwe mwana nsomona, walo wakalangisya ikudyakaizya akuteelela zitaluleme mbokusinkila muntu uubala cakuti atamvwisyisyi cilembedwe: “cintu cijata kumoyo citaanzi kumuntu uubala (Mateyo. 1:25) ncobeni ncakuti ‘Josefa taakoona anguwe kusikila...’, eeco cilikke nceciindi cizandudwe kwaambwa aawa...Kunyina pe mu mangwalo cisolede kucinca makani aayo...Kulangila atalaa zyoonse, cilibonyaanga kunyina muntu wakali kunga wabaa muzeezo uusandulula kampango aaka munzila iimbi pele kusindinganya buyo mbuli ncokagaminina kwaamba, akuzuunyana kusungilizya kampango aaka kuti keendelanaa muzeezo ngobasumpauzya kale wakuti Maliya wakacili muumbulu eeco ciindi coonse.” Bakatolika baku Loma bali zyuulunzuma zili cuulu bakasungilizyigwa kupindula kasimpe aaka akusyoma kuti Maliya ucili muumbulu kusikila kukabe kutamani alimwi taakajisi cinyonyoono.
Tulakonzya kubona kuti kunyina muntu watakali kunga taamvwisyisya caambwa muli Johane 17:3, kuti “Yebo, Taata, olikke [uli] nduwe Yahuwah wamasimpe” pele kusikila buyo leelyo lusyomo lwa Baleza Botatwe nilwaayingana akati akunyonganya mulaka muubauba, wamaanu.
Ikulikankaizya ooko bamwi nkobayandisya kuti babonwe nobasumpauzya lusyomo ndobatakonzyaa kupandulula, ncintu caankamanya. Millard Erickson ooyo wakali kusyoma akukwabilila Baleza Botatwe wakalembulula kuti: “Ikuti koyanda kosola kumvwisyisya [Baleza Botatwe] pele yebo inga waide kuunguka maanu.” Mukwiimpanya, Mwaapositolo Paulu wakasyomezya Timoteo kuti, “Yahuwah taakatupa muya wabukandu; pele wanguzu, aluyando, amuzeezo uukkwene” (2 Timoteo. 1:7). Alimwi, Petulo awalo wakati, Yahuwah wakatupa toonse “zintu zyoonse zijisi buumi abuleza, kwiinda mukuzyiba nguwe ooyo wakatwiita kubulemu aciimo cibotu” (2 Petulo. 1:3). Mozesi ulatukulwaizya kuti “Izintu zyamaseseke nzyookwa Yahuwah Leza wesu, pele eezyo zintu zyakayubununwa kuli ndiswe nzyizyesu abana besu lyoonse” (Ciibalusyo. 29:29). Tweelede kusala naa lusyomo lwesu “lwakayubununwa” ncobeni naa ndwakunungilila biyo kaluyeeme ku ciyanza cakatobela nizyakainda ziindi zya Bbaibbele.
Ambweni, mbuli mbwaakacita Paulu a Mulundu wa Mars, inga twabelesya busongo bwabantu kugwasyilila muzeezo wesu. Arthur Schopenhauer wakati, “Kunyina muzeezo, nuufubeede buti, ooyo bantu kuti bakwelelezyegwa maanu ngobatabindili kutambula kufumbwa buyo mbubawumvwida kuti ulitambwidwe.” Winston Churchill wakati “Bunji bwa bantu, aciindi cimwi mumaumi aabo, balalinontola akasimpe. Bamwi balanyansamuka, akulibbukumuna, akuvwaka kabayaa kujata maanka kubee kunyina cacitika.” George Orwell wakati, “Lino twakasawukila limwi kuya ansi cakuti, kwaamba zyili masimpe ngomulimo mutaanzi wini kubantu basongwaalide.” Orwell wakati cintu “cilizyibya” kutali “cisisilidwe.”
Mulimo wacibalo cisyoonto eeci ngwakutwiibalusya kuti tweelede kusebulula akulangisya zintu nzyotwaambilwa kuti nkasimpe, alimwi mbuli Isaac Newton mbwaakaamba naakabala Mangwalo wakati, “kakwiina kudadanyana, atucesye zintu kuti zyuubaube cinicini kusikila mpoceela... Kasimpe lyoonse keelede kujanwa munzila ngubauba, alimwi kutali mukuvwuzya zintu zipyopyonganya maanu.” Ikuti bashinshimi, Yahushua nokuba baapositolo tiibakasola kwaamba Baleza Botatwe noliba lyomwe mbubuti mbocinga eeco caba cintu ciyandika kapati? Hena balembi ba Bbaibbele, nibakali kubala zina lya Yahuwah ziindi zili 11,000, bakasyoma Yahuwah uuli muzibeela zyotatwe kakuli kwiina pe nociba ciindi comwe akataa zyeezyo zili 11,000 naakabonwa “Yahuwah” kayiminina ba Yahuwah botatwe?
Sunu bantu banji banembetele ku lusyomo luyakidwe atalaa kudonaika nkaambo lyoonse alimwi ziindi zimwi balangwawungwa munzila yakukongwa ku bakambausi, akulendekezyegwa abalupatipati, nokuba kulikumbatizya kumisela akubantu balaa mpuwo. Mbasyoonto buyo bacita bunkutwe mbuli ba Beliya. Balo bakatola ciindi kulizeeza aku “vwuntauzya mangwalo abuzuba kuti babone naa eezi zintu zyakali boobo” (Milimo 17:11). “Nkaambo kaceeci,” Luuka ulayungizya kuti, “bakaba basyomi bamasimpe” (17:12). Walo wakabalumbaizya akulombozya kulyeendelezya kwabo mukulangaula kasimpe.
Mazubaano, bantu banji balabuzyilila naa bacilaa nguzu nzi aabo bataminina kubaa “luzyibo lwamaseseke.” Bamayi balemekwa abamayi bayiisya buleza batacincauzyi lusyomo batondaika zintu zilubide mulusyomo oolo lwakali musemo wazikombelo kwamyaka 1600. Bantu bayanda “kuzyiba Leza wabo” beelede kubikkila maanu aciindi kuti bavwuntauzye mumuya wakupaila eeco ncobateelela kuti ndolusyomo. Ikuti munzila eeyi kwaba kudilimuna “lusyomo” lwakaindi, mbuli mbocikonzya kucitika ncobeni, inga kakunooyandika lwiiyo lwamu Bbaibbele lutonkomene mukuyakulula lusyomo akwaatula zisyomwa zipyopyongene eezyo zitupenzyede toonse.
Eelyo notujana kuti eeco ncitwakasyomede kutaanguna tiicakali kuzwa mu bbaibbele nanka kuba camasimpe, inga caba cintu cipa kuzwa moyo ncobeni. Aabo bazyi kabotu kwiinda muluzyalo lwa Yahuwah beelede kulibambila mumyoyo yabo kuba balanda ba bantu batyompedwe myoyo. Aabo bayandisya lwiiyo lwa Baleza, busicikolo aziyanza zya Cikombelo kwiinda mbobayanda kasimpe ka nkayubunwide Yahuwah kali mu Mangwalo alimwi batakonzyi kulibona mbobanga kabataluleme, balindila manyongwe aabageme aakubambulula lusyomo lwabo. Kwakaambwa kale kuti eelyo muntu uulubide ncobeni mukusyomeka kwakwe, eelyo namvwa kasimpe, walo ulekelalyo kulubila nokuba kulekelalyo kusyomeka. Eeci kunooli ncecinga caba cintu cakusala kuli baabo basyomeka mukuvwuntauzya akataa milazyo yokwa Yahushua a Baleza Botatwe. “Aalumbwe Yahuwah a Taata wa Mwami wesu Yahushua Messiah, walo kweendelanya abunji bwa luse lwakwe wakatupa kuti tuzyalululwe ku bulangizi buzumi kwiinda mukubuka kuzwa kubafu kwa Yahushua Messiah, kutegwa akakone lubono lutanyonyooki, alimwi lutasofweede...luyobwedwe nduwe kujulu” (1 Petulo. 1:3-4). Leza Omwe biyo, Taata. Muntu Messiah Omwe a Mulumbe wa Bulelo omwe.
Lubono luyandisi lwa Bulelo luyooba lwesu eelyo Yahushua aakuzyokela kuzyootupa buumi butakwe lufu akutubikka mu Bulelo bwakwe munyika iilenguludwe bupya yoonse. Mumuzeezo wabuJuuda ookwa Yahushua, zintu zipati zyamazuba aazya kumbele zyilikanzidwe alimwi zililibambide kale kujulu a Yahuwah. Ziyooyubununwa kumbelaa mazuba anyika, aakuzyokela Messiah kuzyookkala acuuno cabulelo bwa Isilayeli cijokolosyedwe. Eeci cisyomyo cipati cilisalazyidwe munzila ngubauba muli Mateyo 19:28. Baapositolo aabo mbaakasuwa Yahushua alimwi bakamaninide kumvwisyisya makani aa Bulelo (Mateyo. 13:51; cp. Milimo 1:3; Mateyo. 5:5; BaLoma. 4:13; Ciyubunuzyo. 5:10) bakamubuzya “mubuzyo wamamanino” uujanwa mu Milimo 1:6: “Mwami, hena aciindi eeco uyoojokolosya Bulelo kuli ba Isilayeli na?” Balo bakali kulangila bukkale bwa Bunakristu mu Bulelo buboola.
Pe ma eeci cintu cigambya nocibasikila aabo bakakomezyegwa kabalya musalo wa “kujulu” kuti mbusena buli kulaale ooko kukkala miya iitakwe mubili kuti muntu wafwa. Saa ninzi ncotutacincanyi mulaka wa “julu” akubikka wa Bulelo bwa Yahuwah buboola? Alimwi nkaambo nzi ncotutakumbatili mulazyo wa Yahushua wakuti Yahuwah Mwami ngu Simalelo omwe buyo (Maako 12:29), kutali bobile nobaba botatwe.
Eeci cibalo citali ca-WLC cakalembwa aba Keith Relf.
Twakagwisya mucibalo citaanzi mazina aabakomba mituni ngobayita Taata a Mwana, akubikka mucibaka cangawo mazina mataanzi ngubaapedwe. Kuyungizya waawo twakajokolosya mutumpango ntotulembulude akubikka mazina as Taata a Mwana, mbuli mbwaakalembedwe kutaanguna abalembi bamu Bbaibbele bakayoyelwa moza. Nkamu ya-WLC


text:
Mumazubaano aakujala mumusela wanyika, muulo wakujana buumi butamani uyaa kulibonya caantangalala. Mufutuli Lwakwe wakayubununa muulo ooyo Walo naakati:
“Alimwi bwami bwakujulu buli mbuli musambazi uuyandaula ngale zibotu. Naakajana mbotu kwiinda wakainka waakuuzya zyoonse eezyo nzyaakajisi akwiiwula.” (Mateyo 13:45-46, NKJV)
Kuyoonjila Julu, kuyandika kusiila limwi zyoonse zyanyika. Yebo toyelede buyo kuti naa uliyandide kusiya zyoonse – yebo weelede kusiya ncobeni kufumbwa cintu ncoyandisya kutegwa ukatambule Bulelo bwa Kujulu.
Boonse batambula Nsabata bayokwiitwa kuzyoolitukka mukuli, eeco nce ciciingano cakuteelela mulawo. Eeci nciciingano ciminya ncobeni nkaambo cinoojatikizya zibeela zya buumi bwako zyoonse.
- Incito njobeleka
- Kuya ku cikolo
- Balongwenyoko
- Basazinyoko
- Cikombelo nkozulilwa
- A bukkale bwako
Kutambula Nsabata kuyookuletela masunko manjaanji mapya. Zintu zinji zipya ziyookuboolela eezyo zyeelede kubambululwa kubelesya busongo bupati kwiinda maanu aamuntu. Muciindi eeco, mbweenya mbuli muziindi zimwi, Yahuwah wakapa kale nzila yakweendela akubambulula penzi lili lyoonse.
“Yahuwah amubede aaluse akumupa luumuno lunji kwiindila mukumuzibisisya walo a Yahushua Mufutuli wesu. Messiah munguzu zyabuleza bwakwe wakatupa zyoonse zitugwasya kuba aabuumi abukombi bwini-bwini. Wakacita oobo kwiindila muluzyibo lwa Yahuwah wakatwiita akaambo kabulemu abubotu bwakwe. Mulinzizyo wakatupa zisyomezyo ziyandika zipati kapati kuti mukatambule buumi bwabuleza mwamana kufutulwa kukunyonyooka kwaansi aano nkaambo kazisusi.” (2 Petulo 1:2-4)
Ijwi lyokwa Yahuwah lilaa nguzu zyakucita ncolyaambilizya cini. Aboobo, yebo weelede kulisakatizya muzisyomyo Zyakwe zipati zilibotela nzyaakasyomya! Eezyo zisyomyo nzyezipego Zyakwe kuli nduwe. Yebo inga wakkazyika ncobeni camba cako muzisyomyo zyoonse nkaambo eelyo Jwi lyokwa Yahuwah lyakaambilizya zisyomyo eezyo, lilaa nguzu ncobeni zyakuzuzika cintu ncolyaamba.
Zyoonse zisyomyo zili mu Mangwalo nzyabaabo balemekezya Mulengi wabo kwiinda mukubamba buzuba Bwakwe busetekene bwa Nsabata. Kuti yebo mukubamba malailile Aakwe, wanjomba mumapenzi amasunko, kotaminina buyo cisyomyo Cakwe!
“Mwami Yahuwah ulabavwuna balulami nobamulilila kuti abagwasye, kuzwa mumapenzi aabo oonse ulabavwuna. Mwami Yahuwah ulaafwiifwi abaabo bawizukide, aabo bazingidwe mumyoyo ulabafutula. Mululami mapenzi manji naamusikila buti, Mwami Yahuwah ulamuvwuna kuzwa kuli ngawo.” (Kolanga mu Intembauzyo 34: 17 & 19.)
Kulayandika kubaa camba kutegwa utobele kasimpe kakwaandaanya kuzwa kubantu bamwi. Bantu batayandi kasimpe balacimwa akutalika kukonga baabo baimvwi nji mukutabilila kasimpe.
“Aabo bandikazya O Mwami Leza, ubakazye ayebo, aabo bandilwana ubalwane. Bweza ntobo azyakulwanya zimwi, nyamuka uzoondigwasye. Belesya sumo amuumba, kuli baabo banditandaanya, ndipa camba cakuti, “Ndilakufutula.” Bagunwe, bause nsoni aabo bayanda kundijaya, bapiluke kabatyompedwe aabo bayanda kundinyonyoona.” (Intembauzyo 35:1, 4)
Kulemekezya Mwami Yahuwah kwiinda mukukomba mubuzuba Busetekene bwa Nsabata inga cakupa kuti usweekelwe mulimo. Yahuwah ulizyi kale makani aayo azintu zyoonse nzyoyanda. Kunyina muntu uusyoma muli Nguwe uunga waingaila akufwa nzala pe.
“Ntaamu zya muntu uululeme zilizumizyidwe a Mwami Yahuwah, alimwi Walo ulikkomene mubweende bwakwe. Nikuba kuti muntu uululeme alebwe inga tawi pe, nkaambo janza lya Mwami Yahuwah mwini ndelimujatilide. Ndakali mwana mpaawa sunu ndacembaala, pele nsina bona balulami mbaakalekelezya Yahuwah nikuba kubona bana babo kabalombelela cakulya.” (Langa Intembauzyo 37:24, 25.)
Yahuwah ulizyi kale mbozyikweendela zintu mubuumi bwako.
“Meso ookwa Yahuwah alngide ku baluleme, matwi Akwe aswiilizya kulilauka kwabo.” (Kolanga Intembauzyo 34:15.)
Aabo batayandi kasimpe inga batalika ncobeni kukutundulula akukuyoosya; intenda njoswaanganya nintenda ncobeni. Pele Mwami Yahuwah wakakusyomezya kale bukwabilizi Bwakwe.
“Utalipenzyi akaambo kabantu bacita zisofweede, bacita zibi utababedi aabbivwe. Balafwambaana kupusama mbuli bwizu, balanyana-nyana mbuli mweemvwe. Kosyoma mu Mwami Yahuwah noticite zibotu, notikonzye kukkala munyika cakuliiba. Mu Mwami Yahuwah kobotelwa, ziyanda moyo wako uyookupa. Ku Mwami Yahuwah ulipe, uyookucitila zibotu osyoma muli nguwe. Uyoomwesya bululami bwako, mbubumweka mumuni wakubucedo, mbuli sikati mbobuyoobala bululami bwako. Konga kolibatamika kumbele lya Mwami Yahuwah, utapengi bantu bazwidilila munzila zyabo bamanizya kucita milimo mibi. Lijate, leka bukali, utanyemi, utalikatazyi nkaambo inga cakuletela bubi. Bayoonyonyoonwa babi, bayookona nyika aabo balindila Mwami Yahuwah. Kwainda kaindi kaniini buyo, babi tabacinooliwo, tabakajaniki nikuba kuti ukabalangaule. Babombede myoyo bayookona nyika, bayookkala muluumuno akukupuka. Babi bakanza baluleme, cabukali babalumina ntwino. Ulabaseka babi Mwami Yahuwah. Nkaambo ulizi kuti, bulasika buzuba mbobayoosubulwa. Basizibi basomona mapanga akukwela buta, kuyanda kuyasa bacete bapengede, aabo beenda munzila ziluzi babajaye. Mapanga aabo ayoobbwabula myoyo yabo beni, mata aabo ayootyoka. Cita cintu cibotu ciluleme nociceya, kwiinda kucita bubi bwabasizibi banji. Nobaba aanguzu buti basizibi bayoonyonyoonwa, Mwami Yahuwah ukwabilila baabo baluleme.” (Langa Intembauzyo 37:1-17.)
Kunooli ziindi zimwi notazyi nconga wacita. Utayoowi! Kolisakatizya mu cisyomyo Cakwe!
“Kuti kakuli umwi akati uutakwe busongo, aakumbile kuli [Yahuwah], uupa cabwaabi kakwiina kusinsa kubantu boonse; mpoonya uyoopegwa.” (Jemusi 1:5, KJV).
“Nguyooyo uukakatila kusikila kumamanino uyoofutulwa.” (Mateyo 24:13, NKJV)
Inkondo akataa kasimpe abusofwaazi, bululami abuzangi, iyoopapa akulutila mbuli mbotuyaa kuswena munsaa Kuboola Kwabili.
“Boonse bayandisya kupona buumi bwabo kabeendelana a . . . [Yahushua] bayoopenzyegwa.” (2 Timoteo 3:12, KJV)
Bweende akataa zilongwe mumukwasyi abwalo tabukamwiindi kumbali muntu uusyomeka akumusyaanikizya kuti atobele zintu. Bazyali bacembeede bayoosiigwa kumbali; bana bayootandwa. Zikwati zyakaciliko ziyoonyonyooka eelyo umwi wa banabukwetene nayoosala kasimpe kakuli umwi uyoosulaika kasimpe. Caakucitika eeco, Yahuwah nguyooba banyoko, abauso amukaako:
“Nikuba kuti Taata a Baama bandisowa, Yahuwah uyoondibambilila akundisunga.”(Langa Intembauzyo 27:10.)
“Utayoowi pe, tokooyoousigwa bweeme, utayoowi zyakuusigwa nsoni, tokooyoobombezegwa pe. Uyooluba buusu bwakubukubusi bwako, tociyooyeeyi limbi masampu aabukamufu. Nkaambo Sikabumba wako ngo mwaalumi wako . . . [Yahuwah] wamakamu nde zina Lyakwe: Alimwi Munununi wako ngu Uusetekene wa Isilayeli: Walo wiitwa kuti [Elohimu] wa nyika yoonse.” (Izaya 54:4, 5, NKJV)
Mufutuli wakalizyi kale kuti basikwiiya Bakwe bayookwiindila kutundululwa mukuya kumamanino aaciindi. Kamwi kaambo nkaakaamba mangolezya kataninga kankaminwa, katondezya cisyomyo caluyando kubantu boonse bapona mazubaano:
“Munyika iino muyooswaanganya mapenzi; pele amukkomane, Ime ndiikoma kale nyika yoonse.” (Johane 16:33, NKJV)
Kutabikkila maanu kuzintu ziyoocitika eelyo yebo waakusala kutobela kasimpe, Yahuwah wakakonkezya kweendela antoomwe anduwe kufumbwa ntaamu njotaaluka mumusinzo, akuyookwiinzya kakwiina kunjila ntenda mumusunko uuli woonse.
“Ime njookupa malailile akukuyiisya nzila nyoyelede kweenda; Ime njookusolweda ameso Aangu.” (Intembauzyo 32:8, NKJV)
Cintu citakwe ntenda nkusyoma muli Yahuwah.
“Syoma Mwami Yahuwah amoyo wako woonse utaccilili maanu aako omwini, koyeeya Mwami Yahuwah mumilimo yako yoonse eelyo uyookululamikila nzila zyako.” (Langa Tusimpi 3:5, 6.)
Kwiina makani naa ncintu nzi cikuboolela kumbelaa mazuba, yebo ulitantamukide kale ntenda zyoonse kuti koli mumaanza aa Mufutuli. Eelyo nobweza ntaamu mulusyomo, kokanzide ncobeni kutobela Nguwe, Yahuwah uyookujulila nzila iitakwe ntenda yakweendela.
Kosyoma muli Yahuwah mwanookwesu. Kolazyika kufumbwa mukuli wako ali Nguwe. Kunyina musunko mulemu Walo ngwatakonzyi kukulemununa; kunyina penzi likopa kapati Walo ndyatakonzyi kubambulula; kunyina kulendelelwa kutaambiki ooko Walo nkwatakonzyi kuumbulizya.
Buno buzuba Mwami Yahuwah waambila nduwe musa kuti:
“Ndakusiila luumuno Lwangu yebo; kuleka mbuli luumuno lwaanyika mbwekupa. Utakatazyigwi mumoyo wako, alimwi utalibiliki nokuba kuyoowa.” (Johane 14:27, NKJV)
“Alimwi kolanga, Ime ndinooli munsi lyako lyoonse, kusikila kumamanino aamusela.” (Mateyo 28:20b, NKJV)


text:
NSEKUNUNI YA MU BŪMI
Yehova ‘Ōlolanga Tushinda Twami’
DIFUKU dimo nkasami wāngipangwile amba, “le i kisonekwa’ka kyosenswe bininge?” Ne kushishikita kwine mpika, namulondolola’mba i “Nkindi 3: 5, 6 kinena’mba: ‘Kulupila mudi Yehova na mutyima obe onso, kadi kokesumbidila ñeni ya abe mwine. Mu mashinda obe onso mute mutyima, nandi ukōlolanga tushinda tobe.’” Bine, Yehova ōlolanga tushinda twami. Namani?
BAMBUTWILE BANKWESHE NSOKOLE KASHINDA KAYAMPE
Bambutwile bami bayukile bubine kumeso kwa kwisonga mu myaka ya 1920. Nabutwilwe ku ngalwilo kwa mwaka wa 1939. Ponadi mwanuke mu Angeletele, twadi twenda na bambutwile bami ku kupwila, kupwa neandikija ku Masomo a Mwingilo wa Kiteokratike. Mvulukanga ne dyalelo kitatyi kyonapityije kipindi kyami kibajinji, baunkandija pa kintu mwanda wa mfikile pa kineneno. Nadi na myaka isamba kadi nadi mutūyuke bininge mwanda bantu bonso badi bantala.
Pa mwanda utala busapudi, tata wadi unembela bya kukasapula pa tabulo. Nadi na myaka mwānda ponaendele bunka kukasapula dibajinji ku njibo ya muntu. Nasangele bininge patangile mwinē njibo byadi bilembelwe pa tabulo, kupwa watambula ne dibuku “Que Dieu soit reconnu pour vrai”! Najoka lubilo kukasapwila’mo tata. Busapudi ne kupwila byadi binsangaja bininge, kadi byaunkweshe ngikale na mutyima wa kwingidila Yehova kitatyi kyonso.
Paunembeje tata ku ba kutambula Kiteba kya Mulami, nashilula kusanswa bubine bwa mu Bible bininge. Nadi ntanga kiteba ne kiteba shi kibafika. Nakulupila Yehova bininge kadi byaunengeja nepāne kwadi.
Twaendele na kyetu kisaka ku kitango kya mu New York kya mu 1950 kyadi kinena’mba, L’accroissement de la théocratie. Mutwe wa mwanda wa Dya Buná, mafuku 3 Kweji 8, wadi unena’mba “Journée de missionnaires.” Mu dine difuku’dya Tutu Carey Barber, waingile mu Kitango Kyendeji mwenda mafuku, wanena mwisambo wa lubatyijo. Ku mfulo kwa mwisambo wandi, wanena bonso ba kubatyijibwa balondololeku bipangujo bibidi, nami naimana nanena’mba, “Eyo!” Nadi na myaka 11, ino nayukile amba nakwata butyibi bukatampe. Inoko nadi ntyina mema mwanda nadi nkiyukilepo kusumba. Tata nkasa waenda nami ku kyumbu kadi waunkulupija’mba byonso bisa kupita’nka biyampe. Na bubine, byonso byaendele’nka lubilo kadi maulu ami keafikilepo panshi pa kyumbu. Tutu umo wauntambikile kwa tutu mukwabo, tutu mukwabo nandi wauntambika kwa tutu mukwabo mwine waumbatyije, kupwa tutu mukwabo wauntambija mu kyumbu. Tamba mu dine difuku’dya, Yehova ōlolanga nyeke tushinda twami.
KUKULUPILA MUDI YEHOVA
Ponapwile masomo nadi nsaka kwikala bu pania, ino badimu bankankamika nkafunde ku iniveleshite. Abo pa kuningila naitabija, nakafunda ku iniveleshite, inoko ne kwija mpika najingulula’mba, nkibwanyapo kwimanija mu bubine koku kadi ntele mutyima ku masomo ami, kupwa nakwata butyibi bwa kuleka’o. Nalombela Yehova pa uno mwanda, kupwa nebalembela mukanda na bulēme amba nsa kuleka masomo ku mfulo kwa mwine mwaka’wa. Ponkapo nashilula kwingila bu pania koku nkulupile mudi Yehova.
Mu Kweji 7, 1957, nashilula kwingila mwingilo wa kitatyi kyonso mu kibundi kya Wellingborough. Nanena batutu ba ku Betele ya mu Londoni bantumine’ko tutu pania wa bwino wa kwingila nandi. Tutu Bert Vaisey wamfundije bintu bivule, byaadi musapudi mukankamane waunkweshe ngikale na mpangiko miyampe ya busapudi. Mu kyetu kipwilo twadi’mo na bakaka banunu basamba, Tutu Vaisey ne ami. Kuteakanya kupwila konso ne kupityija’ko bipindi, kwaumpele mikenga mivule ya kuningija kikulupiji kyami mudi Yehova ne kumwekeja lwitabijo lwami.
Pa kupwa kukutwa kitatyi kityetye pa mwanda wa kupela kutwela busola, twemona na Barbara, kaka umo pania wa pa bula. Twesonga mu 1959, kadi batwe bonso twadi twitabije kwenda konso kobaketutuma. Dibajinji twaenda ku Lancashire, kungala ne kushika kwa Angeletele. Kupwa mu Kweji 1, 1961, baungita kukafunda mu kweji umo ku Masomo a Mwingilo wa Bulopwe ku Betele ya mu Londoni. Ino natulumukile, ku mfulo kwa masomo, bauntonga bu mutadi wa kipindi. Kupwa mutadi wa kipindi umo wa bwino wa mu kibundi kya Birmingham, waumfundija mayenga abidi, twadi ne na Barbara. Ebiya twakajokela mu mwaba wetu wa Lancashire ne Cheshire.
KUKULUPILA MUDI YEHOVA KE KUBIPO
Potwadi mu konje mu Kweji 8, 1962, betutumina mukanda ku bilo ya musambo. Mu amvelope mwadi mafomu a ku Masomo a Ngileade! Pa kupwa kulombela pa uno mwanda, ami ne Barbara twadinga mafomu kupwa tweajokeja bukidibukidi ku bilo ya musambo mobetusoñaninye. Myeji itano pa kupita’po, twaenda ku Brooklyn, mu New York, kukafunda ku Ngileade mu kalasa ka 38 mu bula bwa myeji dikumi.
Ku Ngileade kebetufundije’kopo enka Kinenwa kya Leza ne bulongolodi bwandi, ino i ne bubana ba bana bwetu. Potwadi tukidi’tu na myaka 20 ne musubu, twaboile ñeni mivule ku botwakafundile nabo. Difuku ne difuku badi bampa kipindi kya kupityija na Tutu Fred Rusk mwadimu wetu umo. Kintu kyaadi ukoma i amba madingi afwaninwe kwikala nyeke mayampe, ko kunena’mba madingi afwaninwe kwimanina pa Bisonekwa. Mu batutu ba bwino badi banena mīsambo ku masomo mwadi ne bano, Nathan Knorr, Frederick Franz, ne Karl Klein. Kadi bana ba masomo baboile ñeni miyampe ku kimfwa kya kwityepeja kya Tutu Alexander Macmillan, wetufundije tuyuke muswelo wakweshe Yehova bantu bandi mu kitatyi kya matompo a tamba mu 1914 kutūla ku ngalwilo kwa 1919!
KUSHINTWA KWA KUKENGIDILA
Dya ku mfulo kwa masomo, Tutu Knorr wetusapwila na Barbara amba tusa kwenda mu Burundi, mu Afrika. Twaenda lubilo mu kibīko kya mabuku kya Betele, kukatala mu dibuku Annuaire mwanda wa kuyuka shi mu Burundi mwadi basapudi banga mu kine kitatyi’kya. Twatulumuka, mwanda ketwamwenepo pantu nansha pamo palembelwe buvule bwa basapudi badi mu Burundi. Twadi ba kwenda mu mwaba ke wasapwilwe’mo udi mu kontina yoketuyukilepo biyampe! Bine, twazumbije mutyima. Inoko milombelo ya kininga yo yetukweshe.
Mu mwaba wetu mupya, bintu byonso byadi bishile na bintu byoketudi bemwene, kimfwa kwishinta kwa bitatyi, bibidiji, ne ludimi. Twadi tunenwe kwifunda Falanse. Kadi twadi na makambakano a kusokola pa kushikata. Mafuku abidi na potwafikile, Harry Arnott, tutu umo otwafundile nandi ku Ngileade, waiya kwitupempula paadi ujokela mu mwaba wandi, mu Zambia. Wetukimbija’ko njibo, mine yaikele ke njibo mibajinji ya bamishonele. Na pano kala, balupusa, bene kebadipo bayukile Batumoni ba Yehova bashilula kwitulwa. Batwe’tu tukishilula kwibidila mwaba wetu, balupusa betulombola’mba shi kemudipo na kalata ka mingilo kemusapo kushikata muno. Na bya bulanda, twataluka’mo twaenda mu Uganda.
Twadi na moyo wa kwenda mu Uganda pa kubulwa viza, inoko twakulupile mudi Yehova. Tutu umo mwine Kanada wadi mwitume mu Uganda, mwaba usakilwa bukwashi, wakashintululayetu myanda ku bilo itala beni mu kibundi, ebiya betupa myeji kampanda tukimbe mikanda ya kushikata nayo mu Uganda. Ino myanda yonso yalombwele amba Yehova wadi witukwasha.
Mu Uganda mwadi mwishile bininge na ku Burundi. Mwingilo wa Bulopwe wadi kala ke mushilule mu ino ntanda, nansha byomwadi’tu Batumoni 28 kete. Mwadi bantu bavule besamba Angele. Ino ne kwija mpika twajingulula’mba, pa kukwasha bantu basangela bendelele, tufwaninwe ne kwifunda’ko ludimi lumo mu ndimi mivule ya benē kibundi. Twashilula kusapula mu Kampala, mwisamba bantu bavule ludimi lwa Luganda, ebiya twakwata butyibi bwa kwifunda luno ludimi. Twalongele myaka mivule pa kwisamba biyampe luno ludimi, ino lwetukweshe tusapule biyampe. Twashilula kwivwanija biyampe bisakibwa bya ku mushipiditu bya botwadi twifunda nabo Bible. Nabo betushitwila mityima yabo, ne kwitulombola mobeivwanina pa byobefunda.
ÑENDO MIVULE
Nsangaji yetu ya kusokola bantu betyepeje betabija bubine, yavudile’ko pobetupele mwingilo mukwabo mu kitulumukila—mwingilo wa bu mutadi wendakana mu ntanda yonso ya Uganda. Musambo wa Kenya wetutuma, twaenda kukakimba bifuko bifwaninwe mwadi musakilwa bapania ba pa bula. Divule dine bantu badi kebayukile Batumoni badi betutundaila na kizaji. Badi betutundaila biyampe betutēkela’nka ne byakudya.
Kadi twaendele ne ñendo mikwabo. Twatamba mu Kampala, twaenda ku kyabu kikatampe kya Mombasa mu Kenya, lwendo lwa mafuku abidi na kudiye, kupwa twaenda na kyombo mu Seishele, kisanga kidi mu kalunga-lui ka India. Kupwa, tamba mu 1965 kutūla mu 1972, nadi keñenda kukapempula mu Seishele na Barbara. Mu kine kitatyi’kya pa kisanga padi basapudi babidi, kupwa paikala kisumpi, ebiya ke kipwilo. Twaenda kukapempula banabetu ba mu Eritré, mu Efiopya, ne mu Sudan.
Batwe pa kujokela mu Uganda, myanda ya ntanda yashinta, mwanda mwabikele kisumpi kya basola. Ino myanda ilenga moyo yaumvulwije amba kukōkela bulombodi bwa kufuta “bintu bya Kesala kudi Kesala” i kintu kya tunangu. (Mako 12:17) Kitatyi kimo, banenene bantu bonso batambile ku matanda a bweni, bakelembeje ku bilo ya bampulushi idi kubwipi na kwabo. Twakōkela bukidi bonka. Mafuku matyetye pa kupita’po potwadi twenda ku Kampala, bampulushi beinanye betufwena ami ne mishonele mukwetu. Twazakala! Betunena’mba twi batubedibedi, kupwa baenda netu ku bilo mikatampe ya bampulushi, kwine kotwashintulwile amba twi bamishonele, bantu ba ndoe. Byonso byotwebashintulwidile amba ketudi kala belembeje, bampulushi bapela’byo. Baenda netu na motoka ku bilo ya bampulushi kubwipi na njibo ya bamishonele koku betulamine. Na bya dyese, komanda wadi uyukile amba ketudi belembeje kala wetujiula, kupwa wanena badi betulamine amba mwibalekelelei!
Mu mene mafuku’a basola badi betwimika kitatyi ne kitatyi, kadi divule dine badi basola bakolwe bininge. Inoko kitatyi kyonso kyobadi betukwata twadi tulombela, ebiya shi abetupityija pa kubulwa makambakano, mutyima wetutūka. Ino i kya bulanda, mwanda mu 1973, bapanga bamishonele bonso mu Uganda.
Kadi betushinta monka kwa kukengidila,betutuma mu Côte d’Ivoire, mu Afrika wa Kutunduka. Bine, kino kyetulombele kushinta bininge: Kwifunda bibidiji bikwabo, kwisamba monka Falanse kitatyi ne kitatyi, ne kwibidila būmi bwa kushikata na bamishonele batambile ku matanda makwabo! Inoko ne pano pene Yehova wetuludikīle ku bantu betyepeje, ba mityima miyampe baitabije bukidibukidi myanda miyampe. Batwe bonso twamwene amba, kukulupila mudi Yehova kwaolwele tushinda twetu.
Ebiya mu kitulumukila bakwata Barbara misongo ya dyaya. Nansha byotwadi twenda mu matanda a bweni mwanda wa kukamundapa biyampe, inoko mu 1983 byamweka’mba ketukendelelapo kwingila mu Afrika. Bine, kino kyetutyumwine batwe bonso mutyima!
KUSHINTA KWA NGIKADILO
Misongo ya Barbara ya dyaya yaninga potwadi twingila ku Betele ya mu Londoni, kupwa wafwa. Banabetu ba mu kisaka kya Betele bankwatakenye bininge. Nakampata ba mulume ne mukaji bamo baunkweshe ngibidile ngikadilo yonadi’mo kadi ñendelele kukulupila mudi Yehova. Mwenda mafuku twemona na kaka umo wadi wingila ku Betele ujoka, waingile bu pania wa pa bula, kadi walombwele amba i kaka mutame ku mushipiditu mwanda wadi usenswe Yehova. Twesonga na Ann mu 1989, ketwingila tamba penepa ku Betele ya mu Londoni.
Tamba mu 1995 kutūla mu 2018, naikele na dyese dya kwingila bu mukendi wa ku kité (wadi witwa pa kala bu mutadi wa zone), napempwile matanda kubwipi kwa 60. Mu bupempudi ne bupempudi, nemwenine bintu bilombola’mba, Yehova weselanga bantu bandi mu ngikadilo mishileshile.
Mu 2017, twakapempula mu Afrika. Naikele na nsangaji ya kufikija Ann mu Burundi, kadi batwe bonso twatulumukile pa kumona kuvula kwavudīle’ko basapudi mu Burundi! Mu kipito monadi nsapula ku njibo ne njibo mu 1964, ye mudi pano Betele miyampe ingila pa mwanda wa basapudi 15500.
Nasangele bininge pobanombwele matanda a kukapempula mu 2018. Mu ano matanda mwadi ne ntanda ya Côte d’Ivoire. Potwafikile mu Abidjan, mu kibikelo, nemwene’nka na amiwa wajokela kwetu. Natala ku papye wa manimelo a matelefone, namona’mba tutu wadi mu kyumba kyadi kubwipi na kyumba kya beni, i tutu ondyukile, Sossou. Ebiya navuluka’mba i tutu wadi wingila bu mutadi wa mu kibundi ponadi mu Abidjan. Inoko netupile. Wadi i Sossou mukwabo, wandi mwana.
Yehova wafikidije binenwa byandi. Najingulwile amba, nansha ke mu makambakano mavule, shi tukulupile mudi Yehova, bine ōlolanga tushinda twetu. Pano nsaka kwenda nyeke mu kano kashinda kampikwa mfulo, mudi kitōkeji kyenda kibaila’ko kufika ne mu ntanda mipya.—Nki. 4:18.


text:
Bulelo bwa Yahuwah Buli Mbuli Lambe Lya Mumugwagwa: Kaano Kageme Muntu
Lambe lya Nyanzabili — Ooyo Mwanaa Yahuwah: Walo nguuyitwa kuti Mwami Messiah Yahushua naa Kristu.
Lambe Lisubila — Ooyo ngu Yahuwah: Taata, Singuzuzyoonse alimwi Mupati atalaa Boonse Yahuwah.
Lambe lya Mungunga waji — Ooyo ngu Saatani: ngonguwe wiitwa kuti Dyabooli.
Lambe Lisubila
Ooyu ngu Yahuwah. Muleli mupati wa mulengalenga. Walo nguwaalenga majulu anyika eelyo naaka kanana ngawo kuti abe cikkalilo ca bazyali besu bataanzi. Walo alikke (Izaya. 44:24) wakalenga majulu anyika alimwi aakale wakalenga ndiswe mucinkonzya Cakwe. (Aaka kampango keelede kuumbulizya kufumbwa ncotuyeeyela kuti nguni Mulengi wa zilengwa leza.) Walo ngu Taata wesu uulela mukati ka majulu. Alimwi Ulisetekene mbweenya bwaamba Mangwalo: “Ooyo zina lyakwe liyoozyibwa akuyoogwa akataa masi woonse.” Izina lya Leza Omwe Wakasimpe ooyo wakayubunwidwa Mozesi kuti ngu Yahuwah, alimwi mu Cizuminano Cipya Walo wiitwa kanjaanji kuti ngu “Taata.” Eeco cili boobo nkaambo mumazuba aa Cizuminano Cipya wakasika Mwanaa Yahuwah uuli nsini, Yahushua, walo wakabambwa mumaleele muli Maliya (Luuka 1:35 nkakampango kasalazya makani).
Yahuwah Omwe uuli masimpe lino waambila mukowa wabantu eeco ncaakali kubakombelezya mumisela yoonse yakainda kuti:
Zinyonyoono zyenu zyalundana kusikila kumajulu; zyasika munsaa mulyango wangu. Ndacimvwa kululauka ono zyandiminya...Akaka! Ime ndamukomba inywe, nobana bangu, mutalubi caacitika muziindi zya Noah a bwato bwakwe. Abalo bakali kuyeeyela kuti inga kabanoocita zibi kusikila kukabe kutamani. Ono casika ambaakani Ime mpelekela kumusyoma kabili inywe. Cilandiyumina me kumumvwisya eelyo nomulilekelela. Nkaambo nzi?
Nkaambo inywe mulacita zinyonyoono cakuliyandila, kunyina ncomukakatila kucita camasimpe eeco ciyeeme mu lwiiyo lwa Mwanaangu nokuba lufu, kuti muleke zibi. Munyina lukakatilo lwakulwana Dyabooli. Ndakomba, bana bangu, mutalubi mazubaa Noah. Ime nsyeekakkomene kulekela zambangulwe lya meenda anyika akubajaya boonse. Balikke buyo bali lusele mbabaafutulwa.
Alimwi, amulange! Ime ndimwiibalusye mazubaano minzi mipati yobile yiitwa kuti Sodoma a Gomorrah. Mbuli mbokulembedwe, “Yumuka! Bweza mukaako abana bako basimbi bobile bali waano, utafwidilizyi mubusofwaazi bwamu dolopo. Kozwa mubusena oobu, nkaambo Yahuwah ulaafwi kulekela lunyonyooko mu dolopo. Mpoonya Yahuwah wakaleka kuti kuwe mvwula ya sulufa amulilo uuzwa kuli Yahuwah, kuzwa kujulu, atalaa dolopo lya Sodoma a Gomorrah.”1
Amulange! Kufumbwa muntu kugwisyila buyo Loti abana bakwe bobile, wakafwidilila mumunzi ooyo. Amundisyome, bana bangu, Ime nsyeekakkomene kubalekela kunyonyoonwa boonse pe — pele balo baakaka kweempwa akuteelela jwi lyangu (Matalikilo. 19:15-26).
Amulange! Ndasimpa ooku nkucenjezya kwangu kwamamanino kuli ndinywe.
Kamuleka! Nkaambo Ime ndaalilwa cakusala pele buyo kumulekela kujayigwa nkaambo kakutacita kuyanda kwangu. Ime njoomuumpa amulimo a sulufa akumunyonyoona nywe anyika yoonse iisofweede, mbweenya mbuli mu Sodoma. Nkaambo kulilembedwe kuti, “Kuli baabo bakandu, batakwe lusyomo, basofweede, bakolwi, bajayi, basimamambe, balozi, basimituni ababeji boonse: bulumbu bwabo bunooli muzyiba liyaka mulilo a sulufa, oolo ndufu lwabili” (Ciyubunuzyo. 21:8).
Pele mutatyompwi, bana bangu. Tacininga mana ciindi — kucili bulangizi. Bulakonzya kujanwa mubuumi amu Mulumbe mubotu ooyo uukambauka Mwanaangu kumugama, Yahushua. Ikuti mwacenguluka akweempwa cinicini akusyoma Mwanaangu ncaamba ancaakamucitila inywe (alimwi Ime njoomuzyiba mwanoocita boobu), Ime njoomutumina cipego cangu cakupa buyo. Eeco muya Uusalala wangu, nzyenguzu nzyomuyandika kubaa nzyizyo kuti mumukome Saatani, ooyo uuli ngu Dyabooli. Inywe muyootambula cipego canguzu eeci kwiinda mu Mwanaangu, Yahushua! Walo nguupa baabo balisalila kumuteelela. Walo ngo nguwe wakasalilwa ndinywe. Walo alikke ngo Mupaizi Mupati wiimvwi kunembo lyangu kwiiminina bana Isilayeli boonse. Walo cino ciindi ngu Messiah muntu susu, ngo mwiiminini akataa ndinywe a Yahuwah. Amumuteelele. Kamucita ncamwaambila. Mulikke buyo kwiinda muli nguwe nomunga mwasika kuli Ndime. Walo ngo Lambe lya Nyanzabili, njenzila yakugama! Amuteelele ncamwaambila alimwi amumuteelele walo.
Lambe lya Nyanzabili
Ime ndime Messiah naa Kristu, ooyo bazyali bangu ngubakaulika zina lya Yahushua. Ndime Mwana eekazyalwa bwaandeene ookwa Yahuwah (= ndakaletwa mubuumi). Kwainda myaka zyuulu zyobile, Ime ndakali kweendeenda anyika eeyi. Mumyaka mitaanzi ya buumi bwangu iili 30 nokuba kusikila waawo (kugwisyila buyo kuti Ime nsyeekacita cinyonyoono) Ime ndakapona buumi bukonzyanya mbuli bwenu. Ime ndakali kuteelela babaama abataata. Ime ndakali kusalazya kuzyuli kwangu. Ime ndakagwasya bataata mulimo wabo alimwi ndakayiya kufwala mapulanga mbweenya mbuli mbabo. Ime ndakaunka ku sinagogwe kuyoobala akusoma Mangwalo Aasetekene — mbubwenya mbuli ndinywe. Mpoonya nicakasika ciindi cakasalidwe, Ime ndakali libambide kucita mulimo mubuleya, Yahuwah Taata wesu uuli kujulu wakandinanika antangalala a Muya Uusalala wakwe! Nokuba boobo, ndakali kale Mwanaa Yahuwah kuzwa mpeekatalikila kuba muntu (Mateyo. 1:1, 20). Cakali ciindi nsini eeco atalaa nyika, pe ma zyakomena nguzu nzyaakandipa Taata. Ime lino ndakalipedwe nguzu akulibbalaika zilwanyo mubukkwene. Ime ndakalaa muya uusalala wa Taata muli ndime. Ime lino ndakali libambide kuya kunkondo. Ime ndakakomena mu luzyalo abusongo kuzwa kubwana bwangu. Yahuwah wakali Taata wangu kwiinda mumaleele alimwi Josefa wakali Taata mumulawo. Moza wakandisolweda kuya munkanda ooko Ime nkweekaswaangana ntongola meso aamuntu ngobaamba kuti Saatani naa Dyabooli. Naakainda mazuba 40 nketalyi cakulya akunywa meenda, Saatani wakasola ziindi zyotatwe kundicengelezya kucita cinyonyoono kuti ndibelesye nguzu nzyaakandipa Yahuwah. Nokuba boobo taakazwidilila. Walo taakakonzya kuzunda muya uusalala wa Yahuwah muli ndime akuyanda kuteelela kwangu. Mu myaka yotatwe yakatobela waawo baapositolo bangu ambeyo twakayiisya nzila zya Taata wangu a Taata wenu, Yahuwah wangu a Yahuwah wenu Jehovah! Twakaambilizya Mulumbe uufutula wa Bulelo bwa Yahuwah.
Mpoonya aawo, Saatani wakoongelezya bantu basofweede aabo batakalaa muya uusalala wa Taata kuti bandijaye, akundigagaila acisamu. Pele lufu lwangu tiilwakali lwa buyo; lwakali mucibaka cenu — kutegwa inywe mukabaa ciindi cakutambula buumi buteeli, oobo bwiiminina buumi bwa kutafwa mu Bulelo bwa Yahuwah bucizya anyika kumbelaa mazuba.
Eeco cinooli mumusela ulaafwi kusika. Ime ndakatila bulowa bwangu cakuliyandila, amuya wangu wini, kutegwa zinyonyoono zyenu zikonzye kulekelelwa. Ime Ndendime mwanaa mbelele wa Pasika wamasimpe ngwaakamupa Yahuwah. Ime ndakapedwa kucincanya kutalulama mucibaka ca Adamu a Eva, nkaambo Ime ndakali londokede.
Pele amulange! Ime nsyeekasowelwa mu Bbibi lya mulilo (mucuumbwe mobaya babotu ababi nobafwa) nokuba mubili wangu tiiwakabola. Kulilembedwe kuti, “Kristu [naa Messiah] wakafwa ciindi comwe kufwida zinyonyoono, muntu uululeme mucibaka ca batalulelme, kutegwa akamusolwede inywe kuli Yahuwah” (1 Petulo 3:18).
Alimwi, “Leza wa Abulahamu a Leza wa Isaka awa Jakobe, Leza wabamatata, wakapa bulemu ku mulanda Wakwe, Yahushua...pele inywe mwakajaya yooyo uutalisya buumi. Pele Yahuwah wakamubusya kuzwa kubafu, ndiswe bakamboni kumasimpe aaya” (Milimo 3:13-15).
Ime ndamwaambila lino kuti, ikuti mwamulomba Taata, ooyo uuli kujulu, kuti amulekelele zinyonyoono zyenu, kwiinda muzina lyangu amilimo yangu, nkabela mwakakatila akulomya ncomwaamba, Walo uyoomucitila ncobeni. Inywe muyoozyiba Walo namwiibaluka eelyo mwaakutambula Muya Uusalala wakwe. Walo uyoozyiba kuti lino mwateelela malailile mataanzi aa Mwanaakwe aakweempwa zinyonyoono akusyoma Mulumbe wa Bulelo.
Ncobeni ndimwaambila camasimpe inywe, eelyo mwaakutambula cipego cabuyo eeco kuzwa kuli Taata wesu Yahuwah, eeco ncelaa nguzu zyakutilila ali ndinywe, inywe muyoozyiba ncobeni caakucitika! Mbube inywe munokwaamba kuti: “Ma, inguzu nzyajisi Yahuwah! Wakazimaanya zinyonyoono zyangu zyoonse akupukuta misyozi yangu. Mukulaba kwaliso, Yahuwah kwiinda muli Yahushua wakasyodola muya wa Saatani ooyo wakali mumoyo wangu, akubikka mucibaka cawo muya Wakwe. Ime lino ndasimbwa antobo yakwe eeyo. Ime ndatalika kwiiya Masimpe. Kwaciindi cakutaanguna mubuumi bwangu Ime ndakonzya kugwabana a Simwaaba wansiku ooyo, Muzoka wakutaanguna, ooyo ngo Saatani a Dyabooli, alimwi Ime ndiyoozwidilila, pele Ime ndeelede kuligatela nkaambo Saatani ucindibendelela kuti anditole. Mbweenya mbocilembedwe kuti, ‘Pele biyo kuti muntu wazyalululwa mu meenda amu moza, ooyo takonzyi kuyoonjila mu bulelo bwa Yahuwah’ (Johane 3:5). Ime ndakazyalululwa eelyo mbuto ya mulumbe wa Bulelo niyaasyangwa akusiminina mumoyo wangu kwiinda mukuusyoma (Luuka 8:11-12).”
Ndamukombesya amuteelele bakwesu kucenjezya kwangu, mutafubaali akukwelelezyegwa mubupengelenge buyambukide akataa zikombelo zimwi, bwakuti inga kociyaa kuyungizya kulundaika zinyonyoono pele lyoonse unoolekelelwa, nokuba kusikila kanzumina kamamanino kweempwa kotaninga fwa. Mutanikwaambi kuti, “Ime ndaanguzu alimwi ndivwubide, nguni uunga wandicubila? Ime ndakacita zinyonyoono zitaambiki pele ncili no caandicitila?” Alimwi kwaamba kulekelelwa kwako, utalikwayi boobo (ikuti yebo kocizumanana kubisya cakuliyandila). Utaambi kuti, “Luse Lwakwe ndupati, zinyonyoono zyangu nozyili zinjaanji buti uyoondilekelela.” Nkaambo Ime, nde Yahushua, nkwaambila masimpe yebo kuti, cililembedwe kale kuti, “Amube bantu babamba jwi, kutali buyo baswiilizya, kamulicenga amizeezo iilubide” (Jemusi 1:22). Alimwi: “Ayooba buti mamanino aabaabo batateeleli Mulumbe wa Yahuwah...alimwi kuti kacili ciyumu boobu kumuvwuna mwaalumi mululami, nkuli aabo batamuzyi leza ababisyi nkobayoogama” (1 Petulo. 4:7- 19).
Amulange! Ime ndimwaambila masimpe inywe: tamukonzyi kuvwelanya mudima amumuni. Inywe tamukonzyi kukkalilila mumuuya wa Yahuwah amumuya wa Saatani aciindi comwe, nkaambo ndamwaambila kuti eeco tacikonzyeki alimwi mizeezo iipilingene biyo eeyo iisyoma cili boobo. Muya wa Saatani ngwa cinyonyoono akulubizya alimwi cinyonyoono musinze uutamani, alimwi kuti kozumanana muzinyonyoono zyako cakuliyandila, yebo tokonzyi kubona mumuni ooyo uuli mubulemu bwa Yahuwah Taata wesu, Walo alikke ngo MWAMI Yahuwah.
Mbuli mbokulembedwe kuti, “Alimwi ooyu ngo mulumbe ngotwaamvwa kuzwa kuli nguwe [Yahushua] ngotwaambilizya kuli ndinywe, kuti Yahuwah ngo mumuni alimwi kunyina mudima nuuceya uusangene muli Nguwe. Ikuti twaamba kaambo kakuti, ‘Tweendela antoomwe anguwe' pele katucizumanana kweendela mumudima, tulabeja alimwi tatuciti masimpe. Nokuba boobo, ikuti katweendela mu mumuni, mbuli nguwe lwakwe mbwali mumuni, tulaswaangana antoomwe mubunyina, alimwi bulowa bwa Yahushua Mwanaakwe bulatusanzya kuzwa kuzibi zyoonse” (1 Johane 1:5-8).
Lambe lya Mungunga Waji
Ndime Saatani — Ndendime Dyabooli, kubee tamundizyi kale. Ndime eekutolwaazya akukucelesya munzila njoyenda yakuzyibana akuyandana aa Yahuwah! Ime ndi ciseese ciingaila akunyonauna nyika yoonse iiwide mucibi. Yebo wakazyalwa nkeliko kale ooko nkobede. Ime ndime leza wamusela uusofweede uuno. Ndendime mubisyi mutaanzi ali boonse. Ndime wisi wa bubeji. Ndendime mudima ooyo uuli mumoyo wako. Nokuba boobo, ono Ime ndabona kuti casika ciindi cakuti twaandaane nzila. Nkaambo nokuba kuti cilandicima ncobeni kwaamba cintu eeci, yebo inga konooli mufubafuba mupati wiinda boonse kuti kocizumanana kuyanda ndime akutatobela malailile aa Nzila a Kasimpe a Buumi Butamani oobo bujanwa buyo mu Mwanaa Yahuwah alikke, Yahushua, Musale. Ino akali aakuti nzi malailile aakwe? Kweempwa cinicini cakuti wasowa kasamu ajoongola akubaa lusyomo mu Mulumbe wa Bulelo bwa Yahuwah oobo buboola linolino, bulelo buyooseluka kuzwa mukati ka julu, kabuzya anyika eeyi Yahushua nayoozyokela.
Aciindi cino, Ime ndilombozya kuti yebo toko kweempwa mukuti ulombe Yahuwah muya wakwe uusetekene. Nkaambo kuti ucite oobo mpoonya ukawutambule masimpe, pe ma mebo bwandeelela ndafwida mu meenda. Yebo tocinoondikombi me kwiinda mukubeja, kupyopyonganya mangwalo, kucenga, cigololo, bucakolwa, bwaamu, bulyato, kubba, azimwi ziyanza zyanyama yabuntu eezyo Ime nzyeyandisya kusungilizya kumoyo wako. Yebo unookomba Yahuwah akutembaula Mwanaakwe Messiah. Ime cilandicima kuti bantu kabayanda Yahuwah akubaa lusyomo akubamba milawo ya Mwanaakwe, Yahushua. Balamuyeeya Taata ciindi coonse. Bayeeme ku Mwanaakwe Yahushua kubayumyayumya mubuumi.
Ime ndilizyi kuti ciindi cangu cakucita mafunze akataa ka bantu cilipimidwe. Ime ulandikonda eelyo nonyansya Yahuwah, walo uuli ngu Taata, a Yahushua Mwanaakwe, Simalelo a Messiah. Ime mpingilila kuti ukaindwe buumi buteeli. Pele kuti wakumbila Yahuwah Taata muya uusalala wakwe, ikuti yebo watambula bulowa bwa Mwanaakwe Yahushua kuti njenzila yalufutuko lwako, alimwi kuti yebo wamvwisyisya akuteelela Mulumbe wa Bulelo wakwe, eeco ciyoondimanya ncobeni. Ikuti ndaalilwa kukuleba aakale, yebo unooli munzila kuya ku Bulelo bwa Yahuwah, mumunzi wa Jerusalema Mupya, ooyo Yahushua ngwayoobambila atalaa nyika iino mpoyimvwi. Kulilembedwe kuti, “Aboobo ndamwaambila kuti, amukumbile mpoonya mulapegwa, amuyandaule mpoonya muyoocijana, amukonkomone nkabela muyoojulilwa” (Yahushua muli Mateyo 7:7).
Alimwi, “Ikuti mwana walomba cinkwa kuli wisi akati kenu, hena inga wamupa bbwe na?...Ikuti yebo, oosofweede, kozyi bwakupa zipego zibotu kubana bako, mbubuti Taata wako uuli Kujulu mbwanga walezya kupa muya uusalala kuli baabo bamukumbila?” (Yahushua muli Luuka 11:13).
Alimwi, “Aboobo amulibatamike kuli Yahuwah, pele mumutantamuke Dyabooli nkabela uyoomutija. Amuswenene munsimunsi lya Yahuwah alimwi Walo uyooswena munsi lyanu. Amusalazye maanza eenu, inywebo nobabisyi, alimwi amusalazye myoyo yenu, inywe no basimyoyo-yobile. Amoomoke akuungumana akulila. Kuseka kwanu akusanduke kube kulila, alwalo lukondo lwanu alusanduke lube kuungumana. Amukalibombye kumeso a MWAMI, nkabela Walo uyoomusumpula (Jemusi 4:7-10).
Alimwi camamanino, “Amweempwe, inywe nobantu, Bulelo bwa Yahuwah bwaswena. Nkaambo Yahuwah wakiiyanda nyika cakuti Walo wakiipa Mwanaakwe Simuzyalwaalikke, kutegwa kufumbwa uulaa lusyomo muli Nguwe atakanyonyooki pele akabaa buumi butamani. Yahuwah ulamweengelela inywe nkaambo tayandi naba omwe kuti akanyonyoonwe pele uyandisya kuti boonse bakabaa ciindi cakweempwa. Bulumbu bwa cinyonyoono ndufu, pele cipego ca Buumi cijanwa mukusyoma Messiah Yahushua akumutambula mumoyo uulaa bulangizi bwa kuzyokela kwa Yahushua anyika eeyi akunyonyoona kufumbwa cisofweede, akubikka buleli bwa Yahuwah atalaa mulengalenga woonse, kwiinda mu Mwanaakwe. Amunjile mukalyango kasyaanikide, nkaambo mulyango uusolweda kulunyonyooko ulikwazeme alimwi muubauba, alimwi aabo banjila muli nguwo mbanji. Nkaambo kalyango kalisyaankene, alimwi nzila ninjumu, eeyo iisolweda kubuumi, alimwi aabo bakajana mbasyoonto!”
Leza wa Isilayeli, Leza wa Abulahamu, Leza a Taata wa Mwami wesu Yahushua Messiah amulekelele muli Lwakwe. Inywe nobantu! Amumuyoowe alimwi amukombe Nguwe, alimwi amulemekezye Mwanaakwe eelyo nomulemekezya Taata, nkaambo woola lyakuboola kwa Messiah Yahushua lyaswena.
1 Bikkila maanu kukaambyo kakonzyana aako kali mu 1 Bami 8:1 oomo “Solomoni mwaakabunganya balupatipati...ku Mwami Solomoni.” Takuli ba Yahuwah bobile alimwi takuli ba Solomoni bobile pe.
Eeci cibalo citali ca-WLC cakalembwa aaba Adam Stout.
Twakagwisya mucibalo citaanzi mazina aabakomba mituni ngobayita Taata a Mwana, akubikka mucibaka cangawo mazina mataanzi ngubaapedwe. Kuyungizya waawo twakajokolosya mutumpango ntotulembulude akubikka mazina as Taata a Mwana, mbuli mbwaakalembedwe kutaanguna abalembi bamu Bbaibbele bakayoyelwa moza. Nkamu ya-WLC